pythainlp/thai-wiki-dataset-v4 huggingface dataset:
เรียว โฮริกาวะ

เรียว โฮริกาวะ (; โรมาจิ: "Horikawa Ryō", เกิด 1 กุมภาพันธ์ 1958) เป็นนักพากย์ นักแสดง และ ยูทูบเบอร์ ชาวญี่ปุ่น ปัจจุบันเขาดำรงตำแหน่งผู้อำนวยการบริษัทแอสลีด เกิดที่เมืองฮิรากาตะ จังหวัดโอซากะ โตที่เมืองอากิชิมะ โตเกียว เมื่อสมัยที่เขาสังกัดอยู่อาโอนิโปรดักชัน เขาเคยใช้ชื่อว่า 堀川 亮 โดยใช้คันจิเขียนทั้งหมด แต่ได้เปลี่ยนมาเป็นชื่อปัจจุบันที่ใช้ฮิรางานะตั้งแต่เมื่อ 3 เมษายน 2001 ภรรยาของเขาคือฮิโตมิ โออิกาวะ ซึ่งเป็นนักพากย์เช่นกัน
ฮิโตมิ โออิกาวะ

ฮิโตมิ โออิคาวะ (; โรมาจิ: "Oikawa Hitomi", เกิด 10 พฤศจิกายน 1958) เป็นนักพากย์ และ ผู้กำกับเสียง ชาวญี่ปุ่น เกิดที่โตเกียว สามีคือเรียว โฮริกาวะ เป็นนักพากย์เช่นกัน
เคลซี วิลสัน

#เปลี่ยนทาง 
เคลซี วิลสัน (เกิดวันที่ 22 มกราคม ค.ศ. 1986) เป็นนักฮอกกี้น้ำแข็งอาชีพชาวแคนาดาที่เกษียณแล้ว
เมื่อวันที่ 6 ตุลาคม ค.ศ., 2006 วิลสันลงนามเป็นตัวแทนอิสระของแนชวิลล์พรีเดเตอส์ และในวันที่ 17 พฤษภาคม ค.ศ. 2010 เขาได้รับการเซ็นสัญญาใหม่กับทีมพรีเดเตอส์เป็นเวลาหนึ่งปี
ในเดือนมกราคม ค.ศ. 2014 วิลสันลงนามเข้ากับทีมโคเวนทรีเบลซของ EIHL
อินดีอิกไนต์

อินดีอิกไนต์  เป็นทีมวอลเลย์บอลในร่มระดับอาชีพหญิง ที่ตั้งอยู่ในเขตมหานครอินเดียแนโพลิส ซึ่งเข้าแข่งในโปรวอลเลย์บอลเฟเดอเรชัน (PVF) โดยทีมนี้แข่งเกมเหย้าที่ฟิชเชอส์อีเวนต์เซนเตอร์ และอินดีอิกไนต์เริ่มแข่งในฐานะทีมขยายในฤดูกาล 2025
ประวัติ.
เมื่อวันที่ 7 ธันวาคม ค.ศ. 2023 โปรวอลเลย์บอลเฟเดอเรชันประกาศว่าจะมีทีมขยายมาที่อินเดียแนโพลิส
กระทั่งเมื่อวันที่ 28 มกราคม ค.ศ. 2024 กลุ่มเจ้าของอินดีโปรวอลเลย์บอลได้ประกาศชื่อและโลโก้ของทีมวอลเลย์บอลอาชีพทีมแรกของรัฐอินดีแอนานี้ต่อสาธารณะ โดยทีมนี้จะแข่งที่ฟิชเชอส์อีเวนต์เซนเตอร์ ซึ่งเป็นสถานที่จัดงานบันเทิงและกีฬาขนาด 7,000 ที่นั่ง และจอร์จ แพดเจน จะเป็นหัวหน้าผู้ฝึกสอนในฤดูกาลเปิดตัว
บัญชีรายชื่อ ค.ศ. 2025.
บัญชีรายชื่อจากเว็บไซต์โปรวอลเลย์บอลเฟเดอเรชัน
จูเซปเป บาเรซี

จูเซปเป บาเรซี (เกิด 7 กุมภาพันธ์ ค.ศ. 1958) เป็นผู้จัดการทีมและอดีตนักฟุตบอลอาชีพชาวอิตาลี, ซึ่งเล่นในตำแหน่งกองหลังหรือกองกลางตัวรับ ปัจจุบันเขาทำงานเป็นผู้ช่วยฝ่ายเทคนิคที่อินเตอร์มิลาน บาเรซีใช้เวลา 16 ปีของเขากับอินเตอร์ ก่อนที่จะเลิกเล่นในปี ค.ศ. 1994 หลังจากอยู่กับโมเดนา 2 ฤดูกาล กับอินเตอร์ เขาคว้าแชมป์เซเรียอา 2 สมัย และยูฟ่าคัพ 1 สมัย รวมถึงถ้วยรางวัลอื่น ๆ อีกมากมาย และยังทำหน้าที่เป็นกัปตันทีมอีกด้วย ในระดับทีมชาติ เขาติดทีมชาติอิตาลี 18 นัดระหว่างปี ค.ศ. 1979 ถึง ค.ศ. 1986 โดยลงแข่งขันฟุตบอลยูโร 1980 ซึ่งทีมจบการแข่งขันในอันดับที่ 4 และฟุตบอลโลก 1986 ฟรันโก บาเรซีน้องชายของเขา ซึ่งเป็นแนวรับเช่นกัน ทำหน้าที่เป็นกัปตันทีมให้กับเอซี มิลาน คู่แข่งร่วมเมืองและทีมชาติอิตาลี
ระดับสโมสร.
บาเรซีเกิดในเมืองทราวายาโต จังหวัดเบรสชา และถูกอินเตอร์ดึงตัวมาตั้งแต่ยังเป็นเด็ก และกลายมาเป็นนักเตะเยาวชนของทีม เขาประเดิมสนามให้กับทีมชุดใหญ่ในโกปปาอีตาเลีย เมื่อวันที่ 8 มิถุนายน ค.ศ. 1977 ในเกมที่ชนะยูเวนตุส 1–0 ในฤดูกาล 1976–77 และประเดิมสนามในเซเรียอาในฤดูกาลถัดมา ต่อมาเขาได้เป็นกัปตันทีมตั้งแต่ปี ค.ศ. 1988 ถึง ค.ศ. 1992 และเขาใช้เวลาทั้งหมด 16 ฤดูกาลกับอินเตอร์มิลาน ลงเล่นทั้งหมด 559 นัด (รวมถึงในเซเรียอา 392 นัด ยุโรป 73 นัด และโกปปาอีตาเลีย 94 นัด) และทำประตูได้ 13 ประตู (10 ประตูในเซเรียอา 1 ประตูในระดับสโมสรยุโรป และ 2 ประตูในโกปปาอีตาเลีย) กับอินเตอร์ เขาคว้าแชมป์เซเรียอา 2 สมัย, โกปปาอีตาเลีย 2 สมัย, ยูฟ่าคัพ 1 สมัย และแชมป์ซูแปร์โกปปาอีตาเลียนา หลังออกจากอินเตอร์เมื่อจบฤดูกาล 1991–92 บาเรซีก็เล่นให้กับโมเดนาในเซเรียบีเป็นเวลาสองฤดูกาล ก่อนจะเลิกเล่นในปี ค.ศ. 1994 เมื่ออายุได้ 36 ปี
เควิน อัฟกานี

เควิน แซคารี อัฟกานี (เกิดวันที่ 9 พฤศจิกายน ค.ศ. 1996) เป็นนักพากย์ชาวอเมริกัน เขาทำหน้าที่ให้เสียงมาริโอและตัวละครอื่น ๆ จากแฟรนไชส์มาริโอต่อจากชาลส์ มาร์ทิเนใน ค.ศ. 2023 เริ่มต้นที่เกมในนินเท็นโด สวิตช์อย่าง "Super Mario Bros. Wonder", "" และ "Super Mario Party Jamboree" ก่อนหน้านั้น อัฟกานีรับหน้าที่พากย์เสียงโฆษณาให้กับนินเท็นโด สวิตช์ และอาร์โนลด์ใน"เก็นชินอิมแพกต์" พากย์อังกฤษ
อาชีพ.
อัฟกานีให้เสียงตัวละครมาริโอต่อจากชาลส์ มาร์ทิเน ผู้ให้เสียง โดยเริ่มต้นในเกม "Super Mario Bros. Wonder" ส่วนมาร์ทิเนกลายเป็นแบรนด์แอมบาสเดอร์ของ"มาริโอ"
ประวัติ.
เควิน แซคารี อัฟกานีเกิดเมื่อวันที่ 9 พฤศจิกายน ค.ศ. 1996 โดยทำงานและอาศัยอยู่ที่ลอสแอนเจลิส รัฐแคลิฟอร์เนีย
สโมสรฟุตบอลสมุย ยูไนเต็ด

สโมสรฟุตบอลสมุย ยูไนเต็ด เป็นสโมสรฟุตบอลอาชีพของไทยที่ตั้งอยู่บนเกาะสมุย จังหวัดสุราษฎร์ธานี ก่อตั้งเมื่อปี พ.ศ. 2567 โดยเป็นทีมชุดใหญ่ของ สมุย ยูไนเต็ด อะคาเดมี่ ซึ่งก่อตั้งครั้งแรกเมื่อปี พ.ศ. 2553 สโมสรแห่งนี้แข่งขันอยู่ในไทยลีก 3 ซึ่งเป็นลีกระดับที่ 3 ของระบบลีกฟุตบอลไทย
ประวัติ.
สโมสรฟุตบอลสมุย ยูไนเต็ด ก่อตั้งขึ้นในปี พ.ศ. 2567 โดยเป็นทีมชุดใหญ่ของสมุย ยูไนเต็ด อะคาเดมี่ ซึ่งได้ดำเนินการเป็นอะคาเดมี่ฟุตบอลเยาวชนมาตั้งแต่ปี พ.ศ. 2553 สโมสรได้เปิดตัวอย่างเป็นทางการในไทยแลนด์ เซมิโปรลีก ฤดูกาล 2567 ซึ่งเป็นระดับที่ 4 ของระบบลีกฟุตบอลไทย ในฤดูกาลเปิดตัว สมุย ยูไนเต็ด ได้ลงแข่งขันในโซนภาคตะวันตกและลงเล่นเกมเหย้าที่สนามกีฬาเฉลิมพระเกียรติ 80 พรรษา เทศบาลตำบลท่ายาง อำเภอท่ายาง จังหวัดเพชรบุรี พวกเขาจบอันดับที่ 6 ในรอบแบ่งกลุ่ม โดยมีสถิติชนะ 2 เสมอ 1 แพ้ 3 ยิงได้ 11 เสีย 11 ประตู
 "ณ วันที่ 6 เมษายน 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้ฝึกสอน.
"ตั้งแต่ พ.ศ. 2567 – ปัจจุบัน"
มารดาอาร์มีเนีย

มารดาอาร์มีเนีย  เป็นบุคลาธิษฐานเพศหญิงของประเทศอาร์มีเนีย ผลงานที่เปิดเผยต่อสาธารณชนมากที่สุดคือรูปปั้นขนาดใหญ่ในสวนชัยชนะมองไปยังเมืองหลวงเยเรวาน ประเทศอาร์มีเนีย
รูปปั้นมารดาอาร์มีเนียในเยเรวาน.
รูปปั้นปัจจุบันสร้างขึ้นแทนที่อนุเสารรีย์ของเลขาธิการ โจเซฟ สตาลินที่สร้างขึ้นเป็นอนุสรณ์แห่งชัยชนะต่อสงครามโลกครั้งที่สอง ในช่วงรัฐบาลสตาลินแห่งสหภาพโซเวียต กริกอร์ ฮารุตยุนยัน เลขาธิการคนแรกของคณะกรรมการกลางพรรคคอมมิวนิสต์อาร์มีเนียและสมาชิกของรัฐบาล กำกับดูแลการก่อสร้างอนุสาวรีย์ซึ่งสร้างเสร็จและเปิดตัวต่อประชาชนเมื่อวันที่ 29 พฤศจิกายน ค.ศ. 1950 รูปปั้นนี้ถือเป็นผลงานชิ้นเอกของประติมากรเซียร์เกย์ เมียร์คูรอฟ ถือเป็นหนึ่งในอนุสรณ์สถานสำคัญของสตาลินแห่งสุดท้ายที่ยังคงตั้งตระหง่านอยู่ วาซิลี กรอสมันมองว่ารูปปั้นนี้เป็นหนึ่งในอนุสรณ์สถานที่งดงามที่สุดในยุคของเขา
ฐานรากนี้ได้รับการออกแบบโดยสถาปนิก ราฟาเยล อิสราเยเลียน เมื่อเขาตระหนักว่าการครอบครองฐานรากอาจเป็นเกียรติในระยะสั้น อิสราเยเลียนจึงออกแบบฐานรากให้คล้ายกับโบสถ์อาร์เมเนียแบบบาซิลิกาสามทางเดิน โดยเขาได้สารภาพหลายปีต่อมาว่า "เมื่อรู้ว่าความรุ่งโรจน์ของผู้เผด็จการนั้นเป็นเพียงสิ่งชั่วคราว ผมจึงสร้างบาซิลิกาอาร์มีเนียสามทางเดินแบบเรียบง่ายขึ้นมา" ภายในมีความสว่างสดใสสบายตาและคล้ายคลึงกับโบสถ์นักบุญฮริพซีแม ซึ่งตรงกันข้ามกับรูปทรงมุมฉากของมุมมองภายนอก
ในฤดูใบไม้ผลิ ค.ศ. 1962 มีการถอดรูปปั้นสตาลิน โดยมีทหารคนหนึ่งเสียชีวิตและหลายคนได้รับบาดเจ็บขณะถอน และใน ค.ศ. 1967 รูปปั้นมารดาอาร์เมเนียซึ่งออกแบบโดยอารา ฮารุตยุนยัน ได้รับการติดตั้งไว้ข้างบนนี้ 
ต้นแบบของ "มารดาอาร์เมเนีย" คือ เก็นยา มูราเดียน เด็กสาววัย 17 ปี อารา ฮารุตยุนยานพบเธอที่ร้านแห่งหนึ่งและชักชวนให้เธอโพสต์ท่าให้กับประติมากรรมชิ้นนี้
"มารดาอาร์มีเนีย"มีความสูง ทำให้ความสูงรวมของอนุสาวรีย์คือ รวมทั้งฐาน รูปปั้นนี้สร้างด้วยทองแดงตีขึ้นรูป ส่วนฐานพิพิธภัณฑ์ทำด้วยหินบะซอลต์
โจจุ้น

โจจุ้น มีชื่อในภาษาจีนกลางว่า เฉา จุน  เป็นขุนนางของรัฐวุยก๊กในยุคสามก๊กของจีน
ประวัติ.
โจจุ้นเป็นชาวอำเภอเจียวก๋วน (譙縣 "เฉียวเซี่ยน") ราชรัฐไพก๊ก (沛國 "เพ่ย์กั๋ว") ซึ่งปัจจุบันคือนครปั๋วโจว มณฑลอานฮุย เป็นสมาชิกในตระกูลเดียวกันกับโจจิ๋น โจจุ้นร่วมกับโจจิ๋นและจูจ้าน (朱讚 "จู จ้าน") ซึ่งเป็นคนตำบลเดียวกันในการเข้าร่วมช่วยราชการของโจโฉ แต่ทั้งโจจุ้นและจูจ้านเสียชีวิตขณะอายุยังไม่มาก โจจิ๋นรู้สึกเห็นใจ จึงขอแบ่งศักดินาให้กับบุตรชายของโจจุ้นและจูจ้านคนละ 100 ครัวเรือน
ในนิยาย"สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง"สามก๊ก" เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 โจจิ๋นนำทัพวุยก๊กยกมาต้าน โจจุ้นรับหน้าที่คุมทัพหน้า ครั้งหนึ่งระหว่างการรบ จูกัดเหลียงแสร้งทำเป็นล่าถอย โจจุ้นนำทหารไล่ตามจึงถูกทัพจ๊กก๊กซุ่มโจมตี ตัวโจจุ้นถูกอุยเอี๋ยนขุนพลจ๊กก๊กสังหาร
จูจ้าน

จูจ้าน มีชื่อในภาษาจีนกลางว่า จู จ้าน  เป็นขุนนางของรัฐวุยก๊กในยุคสามก๊กของจีน
ประวัติ.
จูจ้านเป็นชาวอำเภอเจียวก๋วน (譙縣 "เฉียวเซี่ยน") ราชรัฐไพก๊ก (沛國 "เพ่ย์กั๋ว") ซึ่งปัจจุบันคือนครปั๋วโจว มณฑลอานฮุย เป็นคนในหมู่บ้านเดียวกันกับโจจิ๋นและโจจุ้น (曹遵 "เฉา จุน") จูจ้านร่วมกับโจจิ๋นและโจจุ้นในการเข้าร่วมช่วยราชการของโจโฉ แต่ทั้งจูจ้านและโจจุ้นเสียชีวิตขณะอายุยังไม่มาก โจจิ๋นรู้สึกเห็นใจ จึงขอแบ่งศักดินาให้กับบุตรชายของจูจ้านและโจจุ้นคนละ 100 ครัวเรือน
ในนิยาย"สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง"สามก๊ก" จูจ้านมีตำแหน่งเป็นขุนพลปราบโจร (盪寇將軍 "ต้างโค่วเจียงจฺวิน") เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพบุกขึ้นเหนือครั้งแรกในปี ค.ศ. 228 โจจิ๋นนำทัพวุยก๊กยกมาต้าน จูจ้านรับหน้าที่เป็นรองนายทัพหน้า รวมกับโจจุ้นที่เป็นนายทัพหน้าในการรบกับทัพจ๊กก๊ก ครั้งหนึ่งระหว่างการรบ จูกัดเหลียงแสร้งทำเป็นล่าถอย จูจ้านนำทหารไล่ตามจึงถูกทัพจ๊กก๊กซุ่มโจมตี ตัวโจจุ้นถูกเตียวจูล่งขุนพลจ๊กก๊กสังหาร
กีฬาแบดมินตันในเอเชียนเกมส์ 2022

กีฬาแบดมินตันในเอเชียนเกมส์ 2022 จะจัดขึ้นที่ปินเจียงยิมเนเซียมใน หางโจว ประเทศจีน ตั้งแต่วันที่ 28 กันยายนถึง 7 ตุลาคม พ.ศ. 2566 ซึ่งเป็นส่วนหนึ่งของเอเชียนเกมส์ 2022 การแข่งขันแบดมินตัน ปรกอบด้วยประเภทชายเดี่ยวและหญิงเดี่ยว ประเภทคู่ชายและหญิง และคู่ผสม; และรายการทีมชายและหญิง
ประเทศที่เข้าร่วมแข่งขัน.
นักกีฬาจาก 19 ชาติที่จะเข้าร่วมแข่งขัน ได้แก่
<templatestyles src="Div col/styles.css"/>
กีฬายิงธนูในเอเชียนเกมส์ 2022

กีฬายิงธนูในเอเชียนเกมส์ 2022 จัดขึ้นระหว่างวันที่ 1 ถึง 7 ตุลาคม พ.ศ. 2566 ที่ ศูนย์กีฬาฟู่หยาง หยินหู ในเขตฟูหยาง ประเทศจีน และประกอบด้วย 10 รายการ
ประเทศที่เข้าร่วม.
ประเทศที่จะแข่งขันยิงธนูในเอเชียนเกมส์ 2022:
<templatestyles src="Div col/styles.css"/>
กีฬาโปโลน้ำในเอเชียนเกมส์ 2022

กีฬาโปโลน้ำในเอเชียนเกมส์ 2022 จัดขึ้นที่ศูนย์ว่ายน้ำและกระโดดน้ำฮวงหลงเซนเตอร์ หางโจว ประเทศจีน ตั้งแต่วันที่ 25 กันยายน ถึง 7 ตุลาคม มี 9 ประเทศเข้าร่วมแข่งขัน แบ่งเป็นทีมชาย 8 ทีมและทีมหญิง 7 ทีม
ประเทศที่เข้าร่วมแข่งขัน.
ชาย.
<templatestyles src="Col-begin/styles.css"/>
หญิง.
<templatestyles src="Col-begin/styles.css"/>
สุรศักดิ์ ชัยอรรถ

สุรศักดิ์ ชัยอรรถ (เกิด 12 เมษายน 2499) เป็นบิดาของธนทัต ชัยอรรถ มีชื่อเสียงจากการรับบทเจ้าพระยาโกษาธิบดี (เหล็ก) ในละครพีเรียดเรื่องบุพเพสันนิวาส (2561)
ประวัติ.
สุรศักดิ์ ชัยอรรถ เกิดเมื่อวันที่ 12 เมษายน 2499 ที่จังหวัดตราด เป็นบุตรคนที่สองของ ครอบครัว เขาเป็นเชื้อสายจีน สุรศักดิ์จบการศึกษาจากวิทยาลัยเพาะช่าง แต่ระหว่างเรียน พ่อแม่ไม่มีเงินส่งเรียนทำให้เขาต้องเรียนไปด้วย ทำงานไปด้วย ด้วยการรับจ้างเขียนการ์ตูนทำให้เขามีรายได้เดือนละ 700 บาทไม่ต้องรบกวนเงินจากทางบ้านอีก
เขาสมรสกับดวงกมล ชัยอรรถ มีบุตรธิดา 3 คน อาทิ บุตรสาวคนโต คือ มัญธุชา ชัยอรรรถ หรือข้าวสวย บุตรชายคนกลางคือ ธนทัต ชัยอรรถ หรือแกงส้ม ซึ่งแกงส้มเป็นนักร้อง และนักแสดงที่เป็นชื่อเสียงจากเดอะสตาร์ ค้นฟ้าคว้าดาวปี 8 และบุตรชายคนสุดท้องคือ อรรถกานต์ ชัยอรรถ หรือขนมจีน ซึ่งขนมจีนมีผลงานเพลงที่ตามรอยพี่คนกลาง 
เข้าสู่วงการบันเทิง.
ในระหว่างเรียนอยู่ที่วิทยาลัยเพาะช่าง เขามีความฝันอยากเป็นนักแสดงถึงขั้นเขียนจดหมายไปหา ครูเล็ก-ภัทราวดี มีชูธน นักแสดงและครูสอนการแสดงชื่อดังแต่ก็ไม่ได้ส่งไป กระทั่งก้าวเข้าสู่วงการจากการเป็นนักแสดงตัวประกอบในภาพยนตร์เรื่อง คู่รัก ที่นำแสดงโดย เอ๋-ไพโรจน์ สังวริบุตร และ จิ๊ก-เนาวรัตน์ ยุกตะนันท์ เมื่อปี 2521 โดยพยายามยืนติดพระเอกเพื่อหวังว่าจะมีผู้สร้างภาพยนตร์รายใดติดต่อให้ไปเล่นเป็นตัวประกอบอีกแต่ก็ไม่มีใครติดต่อมาจึงได้หันไปทำงานเป็นบรรณาธิการบริหารนิตยสาร เรา 
สุรศักดิ์ก้าวเข้าสู่วงการอีกครั้งหลังจากที่นิตยสาร เรา ปิดตัวลงจากการไปเรียนการแสดงกับ ครูเล็ก ภัทราวดี ตามที่ตัวเองตั้งใจจนกระทั่งได้มีผลงานการแสดงชิ้นแรกคือภาพยนตร์เรื่อง ปีหนึ่งเพื่อนกันและวันอัศจรรย์ของผม เมื่อปี 2536 ในบท พ่อของเต้ยและต้น จากนั้นจึงมีผลงานเรื่อยมาจนกระทั่งโด่งดังจากการรับบท เจ้าพระยาโกษาธิบดี (เหล็ก) ในละครพีเรียดฟอร์มยักษ์ยอดนิยมเรื่องบุพเพสันนิวาส เมื่อปี 2561
บอริส ตาดิช

บอริส ตาดิช ([bǒris tǎdiːt͡ɕ]; เกิด 15 มกราคม 1958) เป็นนักการเมืองชาวเซอร์เบียซึ่งดำรงตำแหน่งประธานาธิบดีเซอร์เบียตั้งแต่ปี 2004 ถึง 2012
ตาดิชเกิดที่เมืองซาราเยโว เขาสำเร็จการศึกษาจากมหาวิทยาลัยเบลเกรด สาขาจิตวิทยา ต่อมาเขาทำงานเป็นนักข่าว นักจิตวิทยาการทหารและครูที่โรงยิมเฟิร์สเบลเกรด เขาได้เข้าร่วมพรรคประชาธิปไตย (DS) ในปี 1990 และได้รับเลือกเข้าสู่สมัชชาแห่งชาติหลังการเลือกตั้งปี 1993 หลังจากการโค่นล้มมีลอเชวิชในปี 2000 เขาได้รับแต่งตั้งให้เป็นรัฐมนตรีว่าการกระทรวงโทรคมนาคมในรัฐบาลของสหพันธ์สาธารณรัฐยูโกสลาเวีย ซึ่งดำรงตำแหน่งนี้จนถึงปี 2003 หลังจากนั้นเขาได้รับแต่งตั้งให้เป็นรัฐมนตรีว่าการกระทรวงกลาโหมในรัฐบาลเซอร์เบีย ตาดิชได้รับเลือกเป็นประธานพรรคประชาธิปไตยหนึ่งปีหลังจากการลอบสังหาร ซอรัน จินดิช หลังจากก่อนหน้านี้เคยดำรงตำแหน่งสมาชิกคนหนึ่งของผู้นำชั่วคราว เขายืนเป็นผู้สมัครของพรรคในการเลือกตั้งประธานาธิบดี 2004 ซึ่งเขาชนะหลังจากเอาชนะ ตอมิสลัฟ นีกอลิช จากพรรค Serbian Radical Party ในรอบที่สอง
หลังจากได้รับแรงกดดันจากการประท้วงที่จัดโดยพรรคเซอร์เบียก้าวหน้าของนิกอลิชในปี 2011 ตาดิชก็ประกาศว่าจะมีการเลือกตั้งอย่างรวดเร็วในปี 2012 เขาแพ้การเลือกตั้งในรอบที่สองให้กับนีกอลิช ซึ่งตำแหน่งประธานพรรคถูกรักษาการโดย ดรากัน ดิลาช ในตำแหน่งประธานพรรคประชาธิปไตย ในเดือนพฤศจิกายน 2012 หลังจากนั้นตาดิชพยายามที่จะเป็นประธานพรรคอีกครั้งไม่สำเร็จในปี 2014 จากนั้นเขาก็ออกจากพรรคและก่อตั้งพรรค New Democratic Party ซึ่งต่อมาเปลี่ยนชื่อเป็น Social Democratic Party ซึ่งยังคงเป็นพรรครัฐสภาจนถึงการเลือกตั้งปี 2020 ซึ่งคว่ำบาตรเสรีนิยมเขาเป็นผู้สนับสนุนความสัมพันธ์ที่ใกล้ชิดกับสหภาพยุโรป (EU) และสนับสนุนการภาคยานุวัติของเซอร์เบียในสหภาพยุโรป และได้รับการยกย่องอย่างกว้างขวางว่าเป็นผู้สนับสนุนตะวันตก ในขณะเดียวกันก็สนับสนุนความสัมพันธ์ที่ดีกับรัสเซีย จีน สหรัฐอเมริกา และสหภาพยุโรป
กีฬาเยาวชนเอเชียตะวันออก

กีฬาเยาวชนเอเชียตะวันออก  เป็นการแข่งขันการแข่งขันกีฬาหลายประเภทระดับทวีปซึ่งจัดโดยคณะกรรมการโอลิมปิกแห่งเอเชียตะวันออก (EAOC) และจัดขึ้นทุก ๆ สี่ปี เริ่มตั้งแต่ปี 2023 ในหมู่นักกีฬาจากเอเชียตะวันออก ประเทศและดินแดนของสภาโอลิมปิกแห่งเอเชีย (OCA) รวมถึงเกาะแปซิฟิกของกวมซึ่งเป็นสมาชิกขอ คณะกรรมการโอลิมปิกแห่งชาติโอเชียเนีย
ปัจจุบัน การแข่งขันกีฬาเยาวชนเอเชียตะวันออกเป็นกีฬาประเภทเดียวที่จัดขึ้นโดย "คณะกรรมการโอลิมปิกแห่งเอเชียตะวันออก" โดยไม่มีการแข่งขันพิเศษสำหรับผู้พิการ (พาราเกม)
ประเทศที่เข้าร่วมแข่งขัน.
มีคณะกรรมการโอลิมปิกแห่งชาติทั้งหมด 8 ประเทศที่ได้รับการยอมรับจากคณะกรรมการโอลิมปิกแห่งเอเชียตะวันออก และ GUM เป็นชาติสังเกตการณ์ที่ EAOC ยอมรับ
<templatestyles src="Div col/styles.css"/>
1
ชนิดกีฬา.
การแข่งขันครั้งแรกในอูลานบาตอร์ ประเทศมองโกเลีย จะแข่งขันกันใน 11 ชนิดกีฬา
ตารางเหรียญรางวัลตลอดกาล.
<onlyinclude></onlyinclude>
ตอมิสลัฟ นิกอลิช

ตอมิสลัฟ นิกอลิช ([tǒmislaʋ nǐkolit͡ɕ]; เกิด 15กุมภาพันธ์ 1952) เป็นอดีตนักการเมืองชาวเซอร์เบียซึ่งดำรงตำแหน่งประธานาธิบดีของเซอร์เบียตั้งแต่ปี 2012 ถึง 2017 อดีตสมาชิกพรรค Serbian Radical Party (SRS) ซึ่งเป็นพรรคการเมืองขวาจัด เขาลาออกจากพรรคนี้ในปี 2008 และก่อตั้งพรรคเซอร์เบียก้าวหน้า (SNS) ซึ่งเขาเป็นหัวหน้าจนถึงปี 2012 
นิกอลิชเกิดในบาจเชตินา หมู่บ้านใกล้กับกรากูเยวัตส์ เป็นสมาชิกรัฐสภาจากพรรค SRS มายาวนาน เขาดำรงตำแหน่งรองนายกรัฐมนตรีของเซอร์เบียตั้งแต่ปี 1998 ถึง 1999 และรองนายกรัฐมนตรีของเซอร์เบียและมอนเตเนโกรในรัฐบาลผสมตั้งแต่ปี 1999 ถึง 2000 นิกอลิชเป็นรองหัวหน้าของพรรค SRS ตั้งแต่ปี 2003 และเขาดำรงตำแหน่งประธานรัฐสภาในช่วงสั้นๆ ของเซอร์เบียในปี 2007 ในปี 2008 เขาลาออกหลังจากไม่เห็นด้วยกับผู้นำพรรค วอยีสลาฟ เชเชลจ์ เกี่ยวกับความสัมพันธ์ของเซอร์เบียกับสหภาพยุโรปเนื่องจากนิกอลิชเห็นชอบให้เซอร์เบียเข้าร่วมสหภาพยุโรป ซึ่งเป็นการเคลื่อนไหวที่ถูกต่อต้านอย่างแข็งขันจากเชเชลจ์และฝ่ายของเขา นิกอลิชก่อตั้งพรรคเซอร์เบียก้าวหน้าซึ่งมีสมาชิกเดิมจากพรรค SRS หลายคนเข้าร่วม
นิกอลิชลงสมัครชิงตำแหน่งประธานาธิบดียูโกสลาเวียในการเลือกตั้งปี 2000 และได้อันดับที่สาม นอกจากนี้เขายังลงสมัครรับตำแหน่งประธานาธิบดีเซอร์เบียถึงสี่ครั้ง (ในการเลือกตั้งปี 2003, 2004, 2008 และ 2012) ในปี 2008 เขาได้รับคะแนนเสียงมากที่สุด แต่การเลือกตั้งถูกยกเลิกเนื่องจากมีผู้ออกมาใช้สิทธิ์น้อย ในขณะที่ในปี 2004 และ 2008 เขาถูกจัดให้เป็นอันดับสองตามหลัง บอริส ทาดิช ในปี 2012 เขาชนะทาดิชจนได้เป็นประธานาธิบดีเซอร์เบีย
อิจิ๋ว

อิจิ๋ว ในภาษาจีนกลางเรียกว่า ยฺวี่โจว (益州) เป็นหนึ่งในเก้ามณฑล ของจีนยุคโบราณ ภายหลังได้กลายเป็นเขตการปกครองในรัชสมัยจักรพรรดิฮั่นอู่ (ครองราชย์ 141-87 ปีก่อนคริสตกาล) แห่งราชวงศ์ฮั่นตะวันตก (206 ก่อนคริสตกาล - ค.ศ. 9)
ประวัติศาสตร์.
ก่อนยุคราชวงศ์ฉิน.
ตำราประวัติศาสตร์ก่อนยุคราชวงศ์ฉิน (221–206 ก่อนคริสตกาล) อย่างบท"ยฺหวี่ก้ง"ของคัมภัร์"ชูจิง", "เอ๋อร์หยา", "โจวหลี่" และ"ลฺหวี่ชื่อชุนชิว" ต่างก็ระบุถึงเก้ามณฑล ชื่อมณฑลอิจิ๋วปรากฏในทุกตำราแม้ว่าแต่ละตำราจะมีรายชื่อของเก้ามณฑลที่แตกต่างออกไปก็ตาม "โจวหลี่"ระบุว่าอิจิ๋วคือมณฑลเหอหนาน ส่วน"ลฺหวี่ชื่อชุนชิว"บันทึกว่า "อิจิ๋วอยู่ระหว่างแม่น้ำหฺวางและแม่น้ำฮั่น นั่นคือที่ตั้งของราชวงศ์โจว"
ราชวงศ์ฮั่น.
106 ปีก่อนคริสกาลในรัชสมัยของจักรพรรดิฮั่นอู่แห่งราชวงศ์ฮั่นตะวันตก (206 ก่อนคริสตกาล - ค.ศ. 9) จีนถูกแบ่งออกเป็น 13 เขตการปกครอง (ยกเว้นพื้นที่ภายใต้การปกครองของราชสำนักส่วนกลาง) แต่ละเขตการปกครองมีผู้ปกครองคือข้าหลวง (刺史 "ชื่อฉื่อ") อิจิ๋วเป็นหนึ่งใน 13 เขตการปกครอง พื้นที่ภายใต้การปกครองประกอบด้วย ทางเหนือของแม่น้ำหฺวาย, ทางตะวันออกของลุ่มแม่น้ำหรู่, อำเภอเฟิงและอำเภอเพ่ย์ในมณฑลเจียงซู แต่อิจิ๋วยังไม่มีที่ว่าการมณฑลและเป็นเขตปกครองแต่ในนาม
ในปี ค.ศ. 188 ในรัชสมัยพระเจ้าเลนเต้แห่งราชวงศ์ฮั่นตะวันออก (ค.ศ. 25-220) ที่ว่าการของมณฑลอิจิ๋วถูกก่อตั้งในอำเภอเจียวก๋วน (譙縣 "เฉียวเซี่ยน"; ปัจจุบันคือนครปั๋วโจว มณฑลอานฮุย) พื้นที่ภายใต้การปกครองของมณฑลอิจิ๋วได้แก่ บางส่วนทางตะวันออกของมณฑลเหอหนานและทางตะวันตกของมณฑลอานฮุย มีเมือง (จฺวิ้น) ใต้การปกครอง 2 เมืองคือ เองฉวน (潁川 "อิ่งชฺวาน") และยีหลำ (汝南 "หรู่หนาน") และมีราชรัฐ 4 รัฐคือ เหลียง (梁), ไพก๊ก (沛 "เพ่ย์"), เฉิน (陳) และโลก๊ก (魯 "หลู่")
เลียงจิ๋ว

เลียงจิ๋ว ในภาษาจีนกลางเรียกว่า เหลียงโจว  เป็นมณฑลทางตะวันตกเฉียงเหนือของจีนโบราณ ในบริเวณที่เป็นมณฑลกานซู่ในปัจจุบัน ทางตะวันออกติดกับมณฑลซือลี่
ประวัติศาสตร์.
การก่อตั้ง.
บริเวณที่เป็นมณฑลเลียงจิ๋วถูกยึดครองโดยชาวจีนฮั่นเมื่อราวทศวรรษ 120 ก่อนคริสตกาลในช่วงสงครามฮั่น-ซฺยงหนู และก่อตั้งในฐานะมณฑลในอีกหลายสิบปีต่อมา เส้นทางเหอซีทำหน้าที่เชื่อมจีนเข้ากับภูมิภาคตะวันตก ซึ่งช่วยรักษาส่วนสำคัญของเส้นทางสายไหมเข้าสู่เอเชียกลาง
สิ้นสุดการปกครองภายใต้ราชวงศ์ฮั่น.
ในปี ค.ศ. 184 เกิดกบฏในมณฑลเลียงจิ๋วขึ้นในเวลาไล่เลี่ยกับกบฏโพกผ้าเหลือง ราชวงศ์ฮั่นกระทำการทัพเพื่อจะชิงพื้นที่คืนแต่ยังไม่รู้ผล และในปี ค.ศ. 189 เลียงจิ๋วกลายเป็นรัฐขุนศึกอิสระโดยพฤตินัยที่ปกครองโดยหันซุยและม้าเท้ง ขุนศึกโจโฉเริ่มรุกมณฑลเลียงจิ๋วในปี ค.ศ. 211 ได้รับชัยชนะครั้งสำคัญในยุทธการที่ตงก๋วน และพิชิตทั้งมณฑลได้ในปี ค.ศ. 215
บินก็อรดาน

บินก็อรดาน  หรือ แบนการ์ดาน  เป็นเมืองหลักของเขตผู้ว่าการมะดะนีน ประเทศตูนิเซีย มีประชากร 79,912 คน (พ.ศ. 2557) เป็นเมืองใหญ่เป็นอันดับที่ 10 ของประเทศ ตั้งอยู่ทางตะวันออกเฉียงใต้ของประเทศ ริมอ่าวกอบิส เป็นเมืองท่าในบริเวณโอเอซิส มีการปลูกพืชและทำการประมง
จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง

จอมตะกละดาบคลั่ง ข้านี่แหละจะทะลวงแนวความคิดที่เรียกว่าเลเวลเอง (; โรมาจิ: "Bōshoku no Beruseruku Ore dake Reberu to Iu Gainen wo Toppa suru") เป็นซีรีส์ไลต์โนเวลญี่ปุ่น เขียนโดยอิจิกะ อิชชิกิ และวาดภาพประกอบโดยเฟม อิชชิกิเริ่มเผยแพร่ซีรีส์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมกราคม พ.ศ. 2560 ภายหลังย้ายไปเผยแพร่ในเว็บไซต์คากูโยมุตั้งแต่เดือนมีนาคม พ.ศ. 2565 หนังสือไลต์โนเวลเล่มแรกวางจำหน่ายในเดือนพฤศจิกายน พ.ศ. 2560 มังงะดัดแปลงวาดภาพโดยไดซูเกะ ทากิโนะ เริ่มเผยแพร่ทางนิตยสารออนไลน์"คอมิกไรด์"ของสำนักพิมพ์ไมโครแมกกาซีนตั้งแต่เดือนมีนาคม พ.ศ. 2561 ซีรีส์อนิเมะดัดแปลงผลิตโดยสตูดิโอเอ.ซี.จี.ที ออกอากาศตั้งแต่เดือนตุลาคมถึงธันวาคม พ.ศ. 2566
ให้เสียงโดย: อภินันท์ ธีระนันทกุล
ชยอนู X ฮย็องว็อน

ชยอนู X ฮย็องว็อน  ป็นยูนิตย่อยอย่างเป็นทางการกลุ่มแรกของบอยแบนด์เกาหลีใต้ชื่อ มอนสตาเอ็กซ์ ก่อตั้งขึ้นในปี ค.ศ. 2023 ประกอบด้วยสมาชิกมอนสตาเอ็กซ์สองคน ได้แก่ ชยอนู และ ฮย็องว็อน
มิเรอิ ฮายาชิ

มิเรอิ ฮายาชิ (เกิด 10 มีนาคม ค.ศ. 2009 ที่จังหวัดไอจิ) ชื่อเล่น มิเรอิ  หรือ มิเรตัน  เป็นไอดอล นักร้อง และนางแบบแฟชั่นชาวญี่ปุ่น สมาชิกของวงไอดอลญี่ปุ่น เอสเคอีโฟร์ตีเอต ทีมอี และเป็นสมาชิกรุ่นที่สิบของวง ปัจจุบันเธออยู่ในสังกัด Zest Inc.
ประวัติ.
ฮายาชิผ่านการคัดเลือกเข้าเป็นสมาชิกเอสเคอีโฟร์ตีเอตรุ่นที่สิบ และเปิดตัวครั้งแรกบนเว็บไซต์ทางการของวงในวันที่ 19 พฤศจิกายน 2019 โดยขณะนั้นเธอมีอายุเพียง 10 ปีเท่านั้น ถือว่าเป็นสมาชิกที่อายุน้อยที่สุดในวงที่ได้รับเลือกในประวัติศาสตร์ของวง
ในวันที่ 23 พฤศจิกายน 2020 ฮายาชิได้รับเลือกเป็นเซ็มบัตสึครั้งแรกในเอสเคอีโฟร์ตีเอตซิงเกิลที่ 27 "Koiochi Flag" ซึ่งวางจำหน่ายวันที่ 3 กุมภาพันธ์ 2021 ต่อมาวันที่ 1 กันยายน เธอได้รับเลือกเป็นเซ็นเตอร์ของเอสเคอีโฟร์ตีเอตครั้งแรกในซิงเกิลที่ 28 "Ano Koro no Kimi wo Mitsuketa" และวันที่ 19 ธันวาคม ในปีเดียวกัน ระหว่างคอนเสิร์ต "SKE48 New Generation Concert 2021" มีการประกาศให้ฮายาชิเลื่อนขั้นจากสมาชิกฝึกหัดเข้าทีมอี (Team E)
ในวันที่ 22 กุมภาพันธ์ 2022 ฮายาชิได้รับคัดเลือกให้เป็นนางแบบพิเศษ (Exclusive Model) สำหรับนิตยสารแฟชั่น "Seventeen" ของสำนักพิมพ์ชูเอชะ ต่อมาวันที่ 9 มีนาคม เธอได้รับเลือกเป็นเซ็นเตอร์ซิงเกิลหลักอีกครั้งในเอสเคอีโฟร์ตีเอตซิงเกิลที่ 29 "Kokoro ni Flower" ซึ่งถือว่าเธอได้รับเลือกเป็นเซ็นเตอร์เพลงซิงเกิลหลักติดต่อกันสองเพลง โดยได้เปิดตัวครั้งแรกตั้งแต่วันที่ 2 มีนาคม ก่อนที่จะเลื่อนวางจำหน่ายเป็นวันดังกล่าวข้างต้น และวันที่ 5 ตุลาคมในปีเดียวกัน ฮายาชิได้มีเพลงเดี่ยวเพลงแรกของเธอในชื่อ "Watashi no Tokei" โดยเป็นเพลงรองซึ่งบรรจุอยู่ในเอสเคอีโฟร์ตีเอตซิงเกิลที่ 30 "Zettai Inspiration"
ผลงาน.
เอสเคอีโฟร์ตีเอต.
"ดูรายชื่อผลงานเพลงของเอสเคอีโฟร์ตีเอตเพิ่มเติมที่": รายชื่อผลงานเพลงของเอสเคอีโฟร์ตีเอต
รางวัลนาฏราช ครั้งที่ 14

รางวัลนาฏราช ครั้งที่ 14 เป็นงานประกาศผลรางวัลเพื่อเป็นเกียรติแก่วิทยุ โทรทัศน์ และแพลตฟอร์มออนไลน์ที่ออกอากาศในปี 2565 จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ และสนับสนุนโดยกองทุนพัฒนาสื่อปลอดภัยและสร้างสรรค์ จัดขึ้นเมื่อวันที่ 14 กันยายน 2566 โดยเป็นการถ่ายทอดสดผ่านทางเฟซบุ๊กของสมาพันธ์ ณ เดอะอินเทลลิเจนต์สตูดิโอ ของบริษัท ทีวี ธันเดอร์ จำกัด (มหาชน)
ในงานครั้งนี้ มีทั้งหมด 36 สาขา โดย "จากเจ้าพระยาสู่อิรวดี" ได้รับรางวัลมากถึง 5 สาขา รวมถึงละครยอดเยี่ยม ผู้ชนะสาขาอื่น ๆ ได้แก่ "คุณชาย" และ "ใต้หล้า" ได้รับรางวัล 2 สาขา และ "คือเธอ", "ลายกินรี", "บ่วงใบบุญ", "สาปซ่อนรัก", "เจ็บเจียนตาย" และ "กลรักรุ่นพี่" ได้รับรางวัลอย่างละ 1 สาขา
ผู้ชนะและผู้เข้าชิง.
รางวัลนาฏราชครั้งที่ 14 มีทั้งหมด 36 สาขา โดยมีรายชื่อผู้เข้าชิงในแต่ละสาขาดังต่อไปนี้
ประเภทรายการวิทยุ.
ผู้ชนะจะอยู่ในลำดับแรก โดยเน้นเป็นตัวหนา และมีกริชคู่ (‡)
ผลสรุปประเภทละครโทรทัศน์.
<templatestyles src="Col-float/styles.css" />
<templatestyles src="Col-float/styles.css" />
มันจู

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
มันจู (; โรมาจิ: "manjū") เป็นขนมญี่ปุ่นแบบดั้งเดิม มันจูมีหลายรูปแบบ ส่วนใหญ่ผิวนอกทำจากแป้งประกอบอาหาร, ผงข้าว, คูซุ และบักวีต แล้วใส่ไส้"อังโกะ" (ถั่วแดงกวน) มักทำจากถั่วอาซูกิต้มกับน้ำตาล บางครั้ง"มันจู"ทำโดยใส่ไส้อื่นเช่นไส้เกาลัดกวน 
ประวัติ.
"มันจู"เป็นขนมทำจากแป้ง (แทนที่การทำจากข้าวแบบโมจิ) แบบดั้งเดิมของญี่ปุ่น มีต้นกำเนิดจากประเทศจีนในคำเรียกภาษาจีนว่า "หมั่นโถว" ("หมานโถว") แต่เมื่อเข้ามาในประเทศญี่ปุ่นจึงรู้จักในคำเรียกว่า "มันจู" ในปี ค.ศ. 1341 ทูตชาวญี่ปุ่นผู้กลับมาจากจีนได้นำ"หมั่นโถว"กลับมาด้วยและเริ่มนำมาขายในคำเรียกว่า "นาระ-มันจู" กล่าวกันว่านี่เป็นต้นกำเนิดของ"มันจู"ญี่ปุ่น ตั้งแต่นั้นมา คนญี่ปุ่นก็นิยมรับประทาน"มันจู"มาเป็นเวลาเกือบ 700 ปี ปัจจุบันสามารถหาได้ตามร้านขนมหวานของญี่ปุ่นหลายแห่ง "มันจู"มีราคาถูกจึงเป็นเหตุผลที่ได้รับความนิยม 
รูปแบบต่าง ๆ.
ในบรรดา"มันจู" ที่มีอยู่มากมาย มีบางรูปแบบที่พบได้บ่อยกว่าแบบอื่น ๆ
ทีพู สุลต่าน

ทีพู สุลต่าน (อักษรโรมัน: Tipu Sultan) หรือ ฏิปปุ สุลตาน (อักษรโรมัน: Tippu Sultan) ("สุลต่าน ฟาเตฮ์ อะลี ซาฮับ ทีพู"; 1 ธันวาคม 1751 – 4 พฤษภาคม 1799) หรือเรียกอีกชื่อว่า เสือแห่งไมสูรุ (เป็นผู้นำชาวมุสลิมอินเดียแห่งราชอาณาจักรไมสูรุในอินเดียใต้ ผู้ริเริ่มการทำปืนใหญ่จรวด ในสมัยปกครองไมสูรุ เขาเป็นผู้ริเริ่มนวัตกรรมทางการปกครองมากมาย เช่น ระบบกษาปณ์และปฏิทินใหม่, ระบบเงินได้จากที่ดินใหม่ ซึ่งช่วยจุดการเติบโตของอุตสาหกรรมผ้าไหมไมสูรุ และยังเป็นคนแรก ๆ ที่ริเริ่มของเล่นจันนปัฏณะ เขาเป็นผู้ขยายจรวดไมสูรุหุ้มเหล็ก และแต่งคู่มือการทหาร "Fathul Mujahidin" ขึ้น ในระหว่างบรรดาสงครามกับอังกฤษ เขาได้ยิงจรวดเพื่อต้านทานการรุกคืบของกองทัพอังกฤษ รวมถึงในระหว่างยุทธการที่พอลลีลัวร์ และ การล้อมนครศรีรังคปัฏณะ
ทีพู สุลต่าน และบิดาของเขา ใช้กองทัพที่ฝึกมาแบบฝรั่งเศสภายใต้พันธมิตรกับฝรั่งเศสในการต้านทานกองทัพของอังกฤษ และอำนาจในภูมิภาคโดยรอบ ทั้งมราฐา, สิระ, บรรดาผู้นำของมะละบาร์, โกฑคู, เพฑเนาร์, กรณาฏกะ และ ทราวันคอร์ บิดาของทีพู ไฮเดอร์ อะลี ขึ้นสู่อำนาจก่อนที่ทีพูจะสืบทอดตำแหน่งผู้นำแห่งไมสูรุหลังบิดาเสียชีวิตด้วยมะเร็งในปี 1782 ทีพูมีชัยเหนืออังกฤษในสงครามครั้งที่สองกับอังกฤษ และในปี 1784 ได้ต่อรองสนธิสัญญามังคาลูรุกับอังกฤษเพื่อสิ้นสุดสงครามในครั้งนั้น
ข้อขัดแย้งกับอำนาจท้องถิ่นโดยรอบของไมสูรุในสมัยของทีพู สุลต่าน รวมถึงสงครามกับมราฐา ซึ่งสิ้นสุดจากการลงนามสนธิสัญญาคเชนทรครห์ ซึ่งบังคับให้ทีพู สุลต่าน ต้องจ่ายค่าปฏิกรรมสงคราม 4.8 ล้านรูปี แก่มราฐาในงวดเดียว และอีก 1.2 ล้านรูปีต่อปี รวมถึงต้องส่งคืนดินแดนทั้งหมดที่ยึดได้มาในสมัยไฮเดอร์ อะลี แก่มราฐา
ในสงครามอังกฤษ-ไมสูรุ ที่สี่ กองกำลังร่วมของบริษัทตะวันออกของอังกฤษภายใต้การสนับสนุนของพวกมราฐาและนีซัมแห่งไฮเดอราบาด เอาชนะเหนือทีพูได้ และทีพูถูกสังหารเมื่อวันที่ 4 พฤษภาคม 1799 ขณะปกป้องที่มั่นในศรีรังคปัฏณะ
ฟร็องซัว คริสต็อฟ แกแลร์มาน

ฟร็องซัว เอเตียน คริสต็อฟ แกแลร์มาน  หรือชื่อเยอรมันคือ ฟรันทซ์ ชเตฟัน คริสโทฟ เอดเลอร์ ฟอน เค็ลเลอร์มัน เป็นผู้บัญชาการทหารชาวฝรั่งเศสในช่วงสงครามปฏิวัติฝรั่งเศสและสงครามนโปเลียน ต่อมาเขาได้เป็นจอมพลแห่งจักรวรรดิภายใต้จักรพรรดินโปเลียนที่ 1 แกแลร์มานเป็นจอมพลอายุมากที่สุดของนโปเลียน และเป็นจอมพลคนเดียวที่ครองยศนายพลตั้งแต่สมัยก่อนการปฏิวัติฝรั่งเศสภายใต้ระบอบเก่า
แกแลร์มานเป็นบุตรชายของนายอากร ซึ่งมีเชื้อสายจากราชอาณาจักรซัคเซิน เขาเข้าร่วมเป็นนักเรียนนายร้อยอาสาในกองทัพฝรั่งเศสขณะมีอายุสิบห้าปี ต่อมาได้บรรจุเป็นร้อยตรีในกรมทหารราบ และได้เลื่อนเป็นร้อยเอกในปี 1758 ในช่วงสงครามเจ็ดปี และถูกส่งตัวไปโปแลนด์กับรัสเซีย
ผลงานเด่นของเขาคือยุทธการวัลมีในปี 1792 กองทัพปรัสเซียเดินทัพมายึดปารีส นายพลชาร์ล ฟร็องซัว ดูมอริเย จึงสั่งให้เขานำทหารมาสนธิกำลังกันเพื่อต่อต้านข้าศึกอย่างเร่งด่วนที่วัลมี หน่วยที่เขาบัญชาในตอนนั้นเป็นทหารเก่าผสมทหารอาสา ซึ่งไม่เหมาะต่อการรบจริง กระนั้นหน่วยของเขาก็ต้านข้าศึกก็ได้รับชัยชนะ
ซิติโอ โด พิคาพาอู อามาเรโล (ละครโทรทัศน์ พ.ศ. 2555)

ซิติโอ โด พิคาพาอู อามาเรโล  เป็นการ์ตูนทีวีแอนิเมชันของประเทศบราซิล อิงจากหนังสือชุดชื่อเดียวกันโดย มอนเตย์โร โลบาโต พัฒนาโดย โรดริโก คาสติลโญ่ ออกอากาศครั้งแรกเมื่อวันที่ 7 มกราคม พ.ศ. 2012 ถึงวันที่ 26 กันยายน พ.ศ. 2016
กีฬาวอลเลย์บอลในเอเชียนเกมส์ 2022 – ทีมชาย

การแข่งขันวอลเลย์บอลชายในเอเชียนเกมส์ 2022 จัดขึ้นในหางโจว ประเทศจีน กำหนดแข่งขันระหว่างวันที่ 19 กันยายน ถึง 26 กันยายน ค.ศ. 2023 โดยมี 19 ทีมเข้าร่วมการแข่งขัน การแข่งขันจะจัดขึ้นที่ศูนย์กีฬาในร่มหลินผิง, ศูนย์กีฬาในร่มเต๋อชิง และศูนย์กีฬาในร่มนครสิ่งทอจีน
การจับสลาก.
การจับสลากการแข่งขันวอลเลย์บอลชายจัดขึ้นในวันที่ 5 เมษายน ค.ศ. 2023 ที่หางโจว 
อันดับการแข่งขัน.
<section begin=Ranking />
<section end=Ranking />
เคนทาโระ ทากาฮาชิ

เคนทาโระ ทากาฮาชิ (เกิด 8 กุมภาพันธ์ ค.ศ. 1995) เป็นนักเล่นวอลเลย์บอลชายชาวญี่ปุ่น เขาเป็นส่วนหนึ่งของวอลเลย์บอลชายทีมชาติญี่ปุ่น ในระดับสโมสรเขาเล่นให้กับโทเรย์แอร์โรว์
โรฮังกับความลับของพิพิธภัณฑ์ลูฟร์

โรฮังกับความลับของพิพิธภัณฑ์ลูฟร์ (; โรมาจิ: "Kishibe Rohan Rūvuru e Iku") เป็นมังงะญี่ปุ่นเรื่องสั้น แต่งเรื่องและวาดภาพโดยฮิโรฮิโกะ อารากิ แผ่นต้นฉบับของเรื่องสั้น 2 แผ่นถูกจัดแสดงในนิทรรศการ Le Louvre invite la bande dessinée ที่พิพิธภัณฑ์ลูฟวร์ ประเทศฝรั่งเศส ระหว่างเดือนมกราคมถึงเมษายน พ.ศ. 2552 ภายหลังได้ตีพิมพ์ในนิตยสาร"อัลตราจัมป์"ในประเทศญี่ปุ่นตั้งแต่เดือนมีนาคมถึงพฤษภาคม พ.ศ. 2553 โดยแบ่งตีพิมพ์เป็น 3 ตอน และตีพิมพ์เป็นหนังสือมังงะรวมเล่ม ("ทังโกบง") 1 เล่มในเดือนพฤษภาคม พ.ศ. 2554 ถือเป็นส่วนหนึ่งของซีรีส์"คิชิเบะ โรฮัง ไม่เคลื่อนไหว" ซีรีส์มังงะภาคแยกของ "เพชรแท้ไม่มีวันสลาย" ภาค 4 ของซีรีส์มังงะ "โจโจ้ ล่าข้ามศตวรรษ"
ภาพยนตร์คนแสดงดัดแปลงดัดแปลงออกฉายในโรงภาพยนตร์ในประเทศญี่ปุ่นเมื่อวันที่ 26 พฤษภาคม พ.ศ. 2566 และฉายในโรงภาพยนตร์ในประเทศไทยเมื่อวันที่ 28 กันยายน พ.ศ. 2566
มวยสากลรอบคัดเลือกโอลิมปิกโซนแอฟริกา 2023

การแข่งขัน มวยสากลรอบคัดเลือกโอลิมปิก โซนแอฟริกา 2023  เป็นการแข่งขันมวยสากลสำหรับกีฬามวยสากลในโอลิมปิกฤดูร้อน 2024ที่ ปารีส ประเทศฝรั่งเศส จัดขึ้นที่ ดาการ์ ประเทศเซเนกัล ตั้งแต่วันที่ 9 ถึง 15 กันยายน พ.ศ. 2566
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง โซนเอเชีย

การแข่งขัน แฮนด์บอลหญิงรอบคัดเลือกโอลิมปิก โซนเอเชีย 2024  จัดขึ้นที่ฮิโรชิมา ประเทศญี่ปุ่น ทีมชาติเกาหลีใต้ในฐานะผู้ชนะการแข่งขันได้ผ่านเข้ารอบโอลิมปิกฤดูร้อน 2024
การจัดอันดับ.
อุซเบกิสถานถอนตัวก่อนการแข่งขัน
<onlyinclude></onlyinclude>
ฟ่าน เฉิงเฉิง

ฟ่าน เฉิงเฉิง (เกิด 16 มิถุนายน ค.ศ. 2000) เป็นนักร้อง แร็ปเปอร์ และนักแสดงชาวจีน เขาเป็นอดีตสมาชิกของบอยแบนด์จีนชื่อ ไนน์เปอร์เซนต์ และยังเคยเป็นอดีตสมาชิกของ สังกัดเยฺว่หฺวาเอนเตอร์เทนเมนต์ เขาเป็นนักแสดงของรายการวาไรตี้จีนชื่อ "Keep Running" ตั้งแต่ปี ค.ศ. 2023
ประเทศชิลีในโอลิมปิกฤดูร้อน 2024

ประเทศชิลี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวของประเทศในโอลิมปิกฤดูร้อน 1896 นักกีฬาชิลีได้ ปรากฏตัวในโอลิมปิกฤดูร้อนสมัยใหม่ทุกครั้งยกเว้น 5 ครั้ง เช่น โอลิมปิกฤดูร้อน 1932 ในลอสแอนเจลิสในช่วงที่เกิดภาวะเศรษฐกิจตกต่ำครั้งใหญ่ทั่วโลก และยังเป็นส่วนหนึ่งของการคว่ำบาตรที่นำโดยสหรัฐ เมื่อมอสโกเป็นเจ้าภาพ 1980 โอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ยิงปืน.
ผลการแข่งขันดังนี้
อานา เบอร์นาบิช

อานา เบอร์นาบิช ([âna bř̩nabitɕ]; เกิด 28 กันยายน 1975) เป็นนักการเมืองชาวเซอร์เบียที่ดำรงตำแหน่งประธานรัฐสภาเซอร์เบียตั้งแต่ปี 2024 และเธอเคยดำรงตำแหน่งนายกรัฐมนตรีเซอร์เบียตั้งแต่ปี 2017 ถึงปี 2024 เธอเป็นผู้หญิงคนแรกและเป็นเกย์คนแรกที่ดำรงตำแหน่งนายกรัฐมนตรีของเซอร์เบีย
เธอเข้าสู่รัฐบาลในฐานะรัฐมนตรีว่าการกระทรวงการปกครองและการปกครองตนเองในท้องถิ่นตั้งแต่วันที่ 11 สิงหาคม 2016 ถึง 29 มิถุนายน 2017 ภายใต้นายกรัฐมนตรี อาเล็กซานดาร์ วูชิช และรักษาการนายกรัฐมนตรี อิวิกา ดาชิช ในบทบาทนี้ เบอร์นาบิชได้ริเริ่มการปฏิรูปการบริการของรัฐบาลกลางในเซอร์เบีย
หลังจากที่วูชิชได้รับแต่งตั้งเป็นประธานาธิบดีของเซอร์เบียเมื่อวันที่ 31 พฤษภาคม 2017 วูชิชเสนอให้เธอเป็นผู้สืบทอดตำแหน่งในเดือนมิถุนายน 2017 เบอร์นาบิชและคณะรัฐมนตรีของเธอได้รับการโหวตให้เข้ารับตำแหน่งเมื่อวันที่ 29 มิถุนายน 2017 โดยสมาชิกสภาแห่งชาติเซอร์เบียด้วยเสียงข้างมาก 157 คนจาก 250 เสียง เธอได้รับเลือกให้เป็นนักการเมืองอิสระ เธอเข้าร่วมกับพรรคเซอร์เบียก้าวหน้าในปี 2019 และต่อมาได้รับเลือกเป็นรองประธานในปี 2021 รัฐสภาได้เลือกเธอเข้ารับตำแหน่งอีกครั้งหลังการเลือกตั้งปี 2020 และ 2022
ในปี 2019 เบอร์นาบิชได้รับการจัดอันดับจากนิตยสารฟอบส์ ให้เป็นผู้หญิงที่ทรงอิทธิพลที่สุดอันดับที่ 88 ของโลก และเป็นผู้นำทางการเมืองและนโยบายสตรีที่ทรงอิทธิพลที่สุดอันดับที่ 19 ผู้สังเกตการณ์บางคนเชื่อว่าเธอไม่มีอำนาจทางการเมืองที่สอดคล้องกับบทบาทตามรัฐธรรมนูญในฐานะหัวหน้าฝ่ายบริหาร โดยโต้แย้งว่าวูชิชใช้อำนาจในฐานะประธานาธิบดีแทน
จูเคนเซ็นไต เกคิเรนเจอร์ VS โบเคนเจอร์

จูเคนเซ็นไต เกคิเรนเจอร์ VS โบเคนเจอร์ (; โรมาจิ: "Jūken Sentai Gekirenjā tai Boukenjā"; : Jūken Sentai Gekiranger VS Boukenger) เป็นออริจินอลวิดีโอจาก ขบวนการหมัดสรรพสัตว์ เกคิเรนเจอร์ วางจำหน่ายและเผยแพร่เมื่อวันที่ 14 มีนาคม ค.ศ. 2008 ความยาว 46 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการหมัดสรรพสัตว์ เกคิเรนเจอร์ และ ขบวนการนักผจญภัย โบเคนเจอร์ และเป็นผลงานเรื่องที่ 14 ของ ซูเปอร์เซ็นไต วีซินีม่า เรื่องนี้ได้ถ่ายทำในรูปแบบถ่ายทำความละเอียดสูงพร้อมสเกลภาพ 16:9
ทั้งนี้เป็นเรื่องแรกที่ทำในรูปแบบมังงะตีพิมพ์ให้กับนิตยาสาร เทเลมังงะฮีโร่ส์ (テレまんがヒーローズ) วาดและเขียนโดย อิจิชิคิ มาซาโตะ (一式まさと)
วัดปันเสา

วัดปันเสา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุเทพ อำเภอเมืองเชียงใหม่ จังหวัดเชียงใหม่ 
วัดปันเสา แต่เดิมหรือคำเมืองเรียกกันว่า วัดปั่นเส่า (เส่าในภาษาล้านนา หมายถึงเตาสำหรับหลอมโลหะ คำว่า ปัน เป็นการนับจำนวนของชาวล้านนา หมายถึง จำนวน 1,000) ตามประวัติกล่าวว่าสร้างในสมัยที่ราชวงศ์มังรายปกครองเมืองเชียงใหม่ ระหว่างรัชกาลของพญาผายูถึงพญากือนา มีเรื่องเล่าสืบต่อกันมาว่าวัดนี้ หมื่นดังนคร ปู่ดัง ขุนนางผู้ใหญ่ในสมัยพระยาติโลกราชเป็นผู้อุปถัมน์วัดนี้ และเป็นผู้หล่อพระเจ้าเก้าตื้อ ซึ่งประดิษฐานในวัดสวนดอก (ปัจจุบัน)
วัดปันเสาถูกทิ้งรกร้างมานาน จนกระทั่งเมื่อ พ.ศ. 2550 ทางศูนย์มาลาเรีย เขต 2 เชียงใหม่ ได้บอกคืนพื้นที่ของวัดให้กับสำนักงานพระพุทธศาสนาจังหวัดเชียงใหม่ ได้สร้างเป็นสถานที่ปฏิบัติธรรมสำหรับศรัทธาประชาชนโดยทั่วไปและสร้างเป็นสถานที่สำหรับรองรับพระสงฆ์ที่เดินทางมาจากต่างจังหวัด ตั้งเป็นวัดเมื่อวันที่ 22 มีนาคม พ.ศ. 2561
เจดีย์ทรงกลมแบบเชียงใหม่ที่ได้รับอิทธิพลจากสุโขทัย เห็นได้ว่าน่าจะประกอบด้วยฐานหน้ากระดานสี่เหลี่ยม 3 ชั้น รองรับด้วยฐานบัวย่อเก็จลูกแก้วถีดขึ้นไปเป็นหน้ากระดานกลวงประมาณ 3 ชั้น รองรับมาลัยเถาที่เป็นแบบบัวคว่ำหน้ากระดาน 3 ชั้น แบบสุโขทัย องค์ระฆังใหญ่ บัลลังค์เป็นสี่เหลี่ยม ยอดปล้องในแบบสุโขทัย 
ภายในวิหารจันทรสถิตมหาทานบารมีศรีชัยมงคลเป็นที่ประดิษฐาน "พระพัฒนนพบุรีศรีล้านนาประชานาถ" หรือ "พระเจ้าแสงคำเมือง"
เรวัช กลิ่นเกษร

พลตำรวจโท เรวัช กลิ่นเกษร (เกิด: วันที่ 10 กุมภาพันธ์ พ.ศ. 2498) เป็นอดีตนายตำรวจชาวไทย อดีตผู้บัญชาการกองบัญชาการตำรวจปราบปรามยาเสพติด และอดีตรักษาการผู้บัญชาการตำรวจสันติบาล เป็นที่รู้จักจากฉายา "มือปราบศยามล" และ "มือปราบขุนดง"
ประวัติ.
เรวัช กลิ่นเกษร เกิดเมื่อวันที่ 29 มกราคม พ.ศ. 2499 (ตามใบแจ้งเกิดตรงกับวันอาทิตย์ แรม 3 ค่ำ เดือน 3 ปีมะแม) อย่างไรก็ตาม มารดาได้จดจำวันเกิดจริงไว้เป็นวันที่ 10 กุมภาพันธ์ พ.ศ. 2498 เขาเติบโตในครอบครัวเจ้าของโรงสี แต่ระหว่างที่เรียนอยู่ชั้นประถมศึกษาปีที่ 5 ผู้เป็นตาถูกกลุ่มโจรบุกปล้นและฆ่าอย่างโหดเหี้ยม ทำให้ พล.ต.ท.เรวัช ในตอนนั้น ต้องกลายเป็นพยานปากเอก ติดตามตำรวจไปชี้ตัวทุกครั้งที่มีการล่าคนร้าย สร้างความไม่พอใจให้กับกลุ่มคนร้ายเป็นอย่างมาก ทำให้ พล.ต.ท.เรวัช โดนดักฆ่า จึงต้องพกปืน .38 ติดตัวและอยู่ในความดูแลของตำรวจ จนเป็นจุดเริ่มต้นกับความฝันที่อยากจะเป็นตำรวจของ พล.ต.ท.เรวัช กลิ่นเกษร
เรวัชสำเร็จการศึกษาระดับปริญญาตรีจากคณะนิติศาสตร์ มหาวิทยาลัยรามคำแหง และระดับปริญญาโทสาขาอาชญาวิทยา จากมหาวิทยาลัยมหิดล
หลังเกษียณราชการในเดือนกันยายน พ.ศ. 2559 เรวัชได้เปิดธุรกิจร้านอาหารและไร่องุ่นชื่อว่า “ณ กานดา” ที่จังหวัดกาญจนบุรี
ในวันเกษียณราชการ มีบุตรชายทั้ง 5 คนแต่งเครื่องแบบตำรวจเข้าร่วมพิธีอำลาตำรวจของ พล.ต.ท. เรวัช ที่สโมสรตำรวจ สร้างความสนใจให้แก่สื่อมวลชนเมื่อทราบว่าทั้ง 5 คนเป็นบุตรชายของเรวัช ซึ่งล้วนเข้ารับราชการตำรวจตามรอยผู้เป็นพ่อ
ต่อมา บุตรชายคนหนึ่งในจำนวนนี้ได้สอบผ่านเนติบัณฑิต และย้ายสายงานไปรับราชการเป็นอัยการจังหวัด
รับราชการ.
พล.ต.ท. เรวัช เริ่มต้นรับราชการเป็นเสมียนที่จังหวัดชัยนาท ก่อนขยับขึ้นมาเป็นปลัดอำเภอ ทำหน้าที่ติดตามดูแลนายอำเภอ ช่วงผู้ก่อการร้ายคอมมิวนิสต์อาละวาดหนัก ชีวิตพลิกผันกลายเป็น “มือปืนในเครื่องแบบฝ่ายปกครอง” ก่อนที่จะตัดสินใจสอบบรรจุเป็นข้าราชการตำรวจ เพราะเป็นความชอบส่วนตัว พล.ต.ท.เรวัช ได้จบหลักสูตรอบรมนายร้อยตำรวจ รุ่น 24 (นรอ. รุ่น 24) กระทั่งได้รับโปรดเกล้าฯ พระราชทานยศ ร้อยตำรวจตรี เมื่อวันที่ 1 ตุลาคม พ.ศ. 2522 รุ่นเดียวกับ
กระทั่งได้เลื่อนยศเลื่อนตำแหน่งขึ้นมาตามลำดับจนกระทั่งได้รับโปรดเกล้าฯ แต่งตั้งให้ดำรงตำแหน่ง ผู้บัญชาการตำรวจปราบปรามยาเสพติด เมื่อวันที่ 1 ตุลาคม พ.ศ. 2557 สืบต่อจาก พล.ต.ท. สุรพล ทวนทอง ที่ขยับขึ้นไปดำรงตำแหน่งจเรตำรวจ พร้อมกับรับพระราชทานยศพลตำรวจโท ก่อนจะเกษียณอายุราชการในวันที่ 30 กันยายน พ.ศ. 2559 
โดยในระหว่างรับราชการได้สร้างผลงานไว้มากมาย เช่น คลี่คลายคดีฆาตกรรมศยามล จนได้รับฉายา มือปราบศยามล แต่ระหว่างที่ไปรับราชการอยู่ที่สถานีตำรวจภูธรอำเภอชัยบาดาล จังหวัดลพบุรี และมียศร้อยตำรวจเอก เกิดไปมีเรื่องจนโดนสั่งย้ายห้ามเข้าลพบุรี และสระบุรี
ต่อมาในวันที่ 15 มิถุนายน 2566 ได้มีคำสั่งสำนักนายกรัฐมนตรี แต่งตั้งพล.ต.ท. เรวัชเป็นกรรมการพิจารณาเรื่องร้องเรียนตำรวจ แทนพล.ต.อ. ปัญญา มาเม่น ที่ลาออกไป พล.ต.ท. เรวัช กลิ่นเกษร ติดยศ “นายพล” ขึ้นเป็นผู้บังคับการตำรวจภูธรจังหวัดกาญจนบุรีเมื่อปี 2550 โดยขยับมาจากตำแหน่ง รองผู้บังคับการศูนย์สืบสวนตำรวจภูธรภาค 7 แล้วย้ายเป็นผู้บังคับการประจำสำนักงานจเรตำรวจ เป็นรองผู้บัญชาการตำรวจภูธรภาค 7 รองจเรตำรวจ รักษาการผู้บัญชาการตำรวจสันติบาล และนั่งเก้าอี้ผู้บัญชาการตำรวจปราบปรามยาเสพติด กระทั่งเกษียณอายุราชการในปี 2558
กีฬาวอลเลย์บอลในเอเชียนเกมส์ 2022 – ทีมหญิง

การแข่งขันวอลเลย์บอลหญิงในเอเชียนเกมส์ 2022 จัดขึ้นในหางโจว ประเทศจีน กำหนดแข่งขันระหว่างวันที่ 30 กันยายน ถึง 7 ตุลาคม ค.ศ. 2023 โดยมี 19 ทีมเข้าร่วมการแข่งขัน การแข่งขันจะจัดขึ้นที่ศูนย์กีฬาในร่มหลินผิง, ศูนย์กีฬาในร่มเต๋อชิง และศูนย์กีฬาในร่มนครสิ่งทอจีน
การจับสลาก.
การจับสลากการแข่งขันวอลเลย์บอลหญิงจัดขึ้นในวันที่ 5 เมษายน ค.ศ. 2023 ที่หางโจว
วัดหนองก๋าย

วัดหนองก๋าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสันป่ายาง อำเภอแม่แตง จังหวัดเชียงใหม่
วัดหนองก๋ายมีตามตำนานพื้นบ้านเล่าว่า บริเวณวัดหนองก๋ายปัจจุบัน เป็นสถานที่ซึ่งพระพุทธเจ้าได้ทรงเสด็จผ่านเพื่อไปประทับรอยพระพุทธบาทบนเขาพระพุทธบาท 4 รอย เมื่อครั้งพุทธกาล แต่เดิมเป็นวัดร้างจน สำนักงานพระพุทธศาสนาแห่งชาติระบุตั้งวัดเมื่อ พ.ศ. 2297 จนพระปลัดประเสริฐเดินธุดงค์มาที่จังหวัดเชียงใหม่ เพื่อขึ้นไปสักการะพระพุทธบาทสี่รอย ท่านได้มาเจอวัดร้างแห่งนี้แล้วได้ทำความสะอาดวิหาร ภายหลังบูรณะและได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
โบราณสถานที่สำคัญ ได้แก่ วิหารอาคารก่ออิฐถือปูนยกพื้นสูง แต่งเป็นชั้นเขียงขนาด 8 ห้อง โดยเป็นห้องมุขโถงทางด้านหน้า 1 ห้อง หลังคาทรงจั่วเรียงกัน 2 ตับ ซ้อนกัน ตอนหน้า 3 ชั้นตอนหลัง 2 ชั้น โครงสร้างวิหารเป็นเสาไม้กลมคู่นอก และคู่ใน รองน้ำหนักส่วนหลังคาภายใน มีภาพเขียนประติมากรรมฝาผนัง วัดมีเจดีย์ประธานจัดเป็นทรงระฆังที่ส่วนยอดมีลักษณะพิเศษ กล่าวคือ ปลียอดแบบทรงกรวยเรียงซ้อนกัน 3 ชั้น
เซกา ปาโกดินโญ่

เจสเซ่ โกมีส ดา ซิลวา ฟิลยู (เกิด 4 กุมภาพันธ์ พ.ศ. 1959) หรือชื่อที่ใช้ในการแสดงว่า เซกา ปาโกดินโญ่ (Zeca Pagodinho) เป็นนักร้องและนักแต่งเพลงชาวบราซิลทำงานในแนวเพลงแซมบาและปาโกเด
ชิกิติตัส (ละครโทรทัศน์ พ.ศ. 2556)

ชิกิติตัส  เป็นเทเลโนเบล่าของบราซิล เขียนโดย ไอริส อับราวาเนล โดยออกอากาศทางช่องแอซีเบเต ในวันที่ 15 กรกฎาคม 2556 และจบลงในวันที่ 14 สิงหาคม 2558
ไซเบอร์สควอตติง

ไซเบอร์สควอตติง  เป็นการจดทะเบียนชื่อโดเมนโดยใช้ชื่อทางการค้า หรือเครื่องหมายการค้าที่มีเจ้าของซึ่งมีชื่อเสียงและเป็นที่รู้จัก เอามาไว้ขายต่อให้บุคคลหรือบริษัทที่ต้องการใช้ ซึ่งอาจเป็นเจ้าของชื่อทางการค้าหรือเครื่องหมายการค้าก็ได้ ในราคาที่สูงโดยมิชอบด้วยกฎหมาย ทั้งที่ตนไม่มีสิทธิหรือไม่เกี่ยวข้องกับชื่อทางการค้านั้น เพื่อแสวงหาประโยชน์หรือผลกำไรจากความนิยมของเครื่องหมายการค้า
วีเอฟเอส โกลบอล

วีเอฟเอส โกลบอล  หรืออีกชื่อคือ วีซาฟาซีลิเทชันเซอร์วิสซิสโกลบอล (บริการอำนวยการช่วยเหลือการตรวจลงตรา นานาชาติ) เป็นบริษัทให้บริการเทคโนโลยีและเอาต์ซอร์ซแก่รัฐบาลและคณะผู้แทนทางการทูตทั่วโลก บริษัทบริหารจัดการการดูแลที่เกี่ยวกับการออกหนังสือเดินทางและการตรวจลงตรา และภารกิจที่ไม่เกี่ยวเนื่องกับการตัดสินใจให้แก่ลูกค้าที่เป็นรัฐบาลจากทั่วโลก บริษัทเริ่มต้นด้วยการเป็น "โครงการเคียง" ที่กลุ่มท่องเที่ยวหรูหราสัญชาติสวิส คูโอนี ในปี 2001 โดยประธานคณะกรรมการ Zubin Karkaria ในปี 2016 คูโอนีถูกเข้าซื้อโดยอีคิวทีพาร์ตเนอส์ บริษัทหุ้นเอกชนนานาชาติที่มีสำนักงานใหญ่ในสต็อกโฮล์ม ในตอนนั้น คูโอนีมีหน่วยธุรกิจสามหน่วย ได้แก่ หน่วยจำหน่ายการท่องเที่ยวนานาชาติ, หน่วยบริการการท่องเที่ยวนานาชาติ และวีเอฟเอส โกลบอล ซึ่งมีอัตราการเติบโตสูงสุดในทั้งสามหน่วย แรกเริ่ม บริษัทมีสำนักงานใหญ่อยู่ที่ประเทศอินเดีย ในปัจจุบันสำนักงานใหญ่ของบริษัทอยู่ที่ดูไบ และมีสำนักงานใน 147 ประเทศทั่วโลก ในปี 2018 บริษัทมีรายงานการดำนเนินงานเอกสารสมัครรับการการตรวจลงตรามากกว่า 25 ล้านฉบับ ซึ่งมักมีทั้งข้อมูลส่วนบุคคล ข้อมูลหนังสือเดินทาง และประวัติการเงินส่วนบุคคล ในนามของกระทรวงกลาโหมอังกฤษ และรัฐบาลอีก 61 ประเทศทั่วโลก
ในประเทศไทย วีเอฟเอสโกลบอลบริการการตรวจลงตราในนามของรัฐบาลรวม 23 ประเทศ ซึ่งรวมถึงสหราชอาณาจักร, รัฐในเขตเชงเกน, ญี่ปุ่น, สิงคโปร์, ออสเตรเลีย และนิวซีแลนด์
ประธานาธิบดีกายอานา

ประธานาธิบดีกายอานา  หรือเรียกอย่างเป็นทางการว่า ประธานาธิบดีแห่งสาธารณรัฐสหกรณ์กายอานา  เป็นประมุขแห่งรัฐและหัวหน้ารัฐบาลของประเทศกายอานา ผู้บัญชาการทหารสูงสุดของกองทัพสาธารณรัฐ ตามรัฐธรรมนูญแห่งกายอานา ประธานาธิบดียังเป็นนายกรัฐมนตรีของประเทศด้วย สอดคล้องกับบทบาทตามรัฐธรรมนูญในฐานะผู้บัญชาการทหารสูงสุด ประธานาธิบดีไม่ได้แต่งตั้งรัฐมนตรีว่าการกระทรวงกลาโหมแยกต่างหาก ประธานาธิบดีจึงปฏิบัติตามความรับผิดชอบทั้งหมดที่ได้รับมอบหมายให้เป็นรัฐมนตรีว่าการกระทรวงกลาโหมภายใต้พระราชบัญญัติกลาโหม
ไอโฟน 15 โปร

ไอโฟน 15 โปร และ ไอโฟน 15 โปร แม็กซ์ เป็น สมาร์ทโฟน ที่ออกแบบและจัดจำหน่ายโดยบริษัทแอปเปิล โดยเป็นรุ่นต่อจาก ไอโฟน 14 โปร และไอโฟน 14 โปร แม็กซ์ เปิดตัวเมื่อวันที่ 12 กันยายน พ.ศ. 2566 พร้อมด้วย ไอโฟน 15 และไอโฟน 15 พลัส
ประวัติ.
ก่อนหน้านี้มีกระแสข่าวระบุว่า ไอโฟน 15 โปร แม็กซ์ อาจเปลี่ยนชื่อเป็น ไอโฟน 15 อัลตรา เช่นเดียวกับ แอปเปิลวอตช์อัลตรา ต่อมาแอปเปิลยืนยันว่าจะใช้ชื่อ "โปร แม็กซ์" สำหรับรุ่น 15 โปร ขนาดหน้าจอ 6.7 นิ้ว แทนที่จะเรียกว่า "อัลตรา"
ข้อมูลจำเพาะ.
ฮาร์ดแวร์.
ไอโฟน 15 โปร และ ไอโฟน 15 โปร แม็กซ์ ใช้พอร์ต ยูเอสบี-ซี เช่นเดียวกับไอโฟน 15 และไอโฟน 15 พลัส ตามคำสั่งที่ 2022/2380 ของคณะกรรมาธิการยุโรป อันบังคับใช้ในปีก่อนหน้า ซึ่งผลิตภัณฑ์ก่อนหน้านี้ที่ใช้พอร์ตดังกล่าวคือไอแพด โปร รุ่นที่สาม ซึ่งเปิดตัวในปี พ.ศ. 2561 Ming-Chi Kuo นักวิเคราะห์อ้างว่า Apple จะยกเลิกตัวเชื่อมต่อไลต์นิง ที่เป็นกรรมสิทธิ์ของตนภายใน พ.ศ. 2566 ในเดือนตุลาคม พ.ศ. 2565 Apple ยืนยันว่าจะปฏิบัติตามกฎระเบียบของสหภาพยุโรป ไอโฟน 15 โปร และ ไอโฟน 15 โปร แม็กซ์ ยังเป็นรุ่นแรกที่มีกรอกนอกเป็นไทเทเนียมและมีขอบจอแสดงผลที่บางลง
อุปกรณ์ทั้งสองรุ่นมีสีทั้งหมด 4 สี ดังนี้
ไอโฟน 15 โปร และ ไอโฟน 15 โปร แม็กซ์ ใช้พอร์ต ยูเอสบี-ซี ความเร็วสูงสุด 10 กิกะบิตต่อวินาที สามารถแสดงผลวิดีโอช่วงพลวัตสูงความละเอียดสูงสุด 4K อีกทั้งยังมีปุ่มแอกชันที่มาแทนที่สวิตช์ปิดเสียง ซึ่งผู้ใช้สามารถปรับแต่งการใช้งานได้
ซอฟต์แวร์.
ไอโฟน 15 โปร และ ไอโฟน 15 โปร แม็กซ์ จะเปิดตัวพร้อมกับไอโอเอส 17
ไอโฟน 15

ไอโฟน 15 และ ไอโฟน 15 พลัส เป็นสมาร์ทโฟนได้รับการออกแบบและบริษัทแอปเปิล ซึ่งเป็นไอโฟนรุ่นที่ 17 ต่อจากไอโฟน 14 เปิดตัวเมื่อวันที่ 12 กันยายน พ.ศ. 2566 พร้อมด้วย ไอโฟน 15 โปร และไอโฟน 15 โปร แม็กซ์
ประวัติ.
ในปี พ.ศ. 2564 คณะกรรมาธิการยุโรป พิจารณาให้อุปกรณ์อิเล็กทรอนิกส์ทั้งหมดที่วางจำหน่ายในเขตสหภาพยุโรปเปลี่ยนมาใช้พอร์ตยูเอสบี-ซี ซึ่งรวมถึงไอโฟนด้วย มีการวิเคราะห์ว่าแอปเปิลจะเลิกใช้พอร์ตไลต์นิงในอีกสองปีถัดจากนั้น มีการออกข้อบังคับจากการพิจารณาดังกล่าวในปี พ.ศ. 2565 ซึ่งแอปเปิลตอบรับข้อบังคับดังกล่าว
ข้อมูลจำเพาะ.
ฮาร์ดแวร์.
การออกแบบ.
ไอโฟน 15 และ ไอโฟน 15 พลัส จะมีสีฟ้า สีชมพู สีเหลือง สีเขียว และสีดำ
ซอฟต์แวร์.
ไอโฟน 15 และ ไอโฟน 15 พลัส จะเปิดตัวพร้อมกับไอโอเอส 17 และมีไดนามิกไอส์แลนด์เป็นหนึ่งในฟีเจอร์ด้วย
กีฬาว่ายน้ำในกีฬาทางน้ำชิงแชมป์โลก 2023

กีฬาว่ายน้ำในกีฬาทางน้ำชิงแชมป์โลก 2023  เป็นการแข่งขันว่ายน้ำในกีฬาทางน้ำชิงแชมป์โลก 2023 จัดขึ้นระหว่างวันที่ 23 ถึง 30 กรกฎาคม ค.ศ. 2023 ที่มารีนเมสเซ่ ฟุกุโอกะในฟุกุโอกะ ประเทศญี่ปุ่น ลีออน มาร์แชนด์ของฝรั่งเศส และเคย์ลี แมคคีโอนของออสเตรเลีย ได้รับการประกาศให้เป็นนักว่ายน้ำยอดเยี่ยมของการแข่งขันและสหรัฐได้รับรางวัลทีมที่ดีที่สุดจากการคว้า 38 เหรียญ
เทสลาโดโจ

เทสลาโดโจ  เป็นซูเปอร์คอมพิวเตอร์ที่ออกแบบและสร้างโดยบริษัทเทสลา เพื่อฝึกฝนเอไอที่ใช้ในระบบขับขี่อัตโนมัติ โดยการประมวลผลและการจดจำวิดีโอผ่านมุมมองของคอมพิวเตอร์ ซึ่งจะถูกใช้สำหรับการฝึกอบรมโมเดลการเรียนรู้ของเครื่องจักรของเทสลา เพื่อปรับปรุงระบบช่วยเหลือผู้ขับขี่ขั้นสูงชื่อว่า ระบบขับขับขี่อัตโนมัติ (FSD) และเปิดตัวต่อสาธารณะครั้งแรกช่วงกลางปี ค.ศ. 2021 และจากข้อมูลของเทสลาระบุว่าเริ่มผลิตในเดือนกรกฎาคม ค.ศ. 2023
ซูเปอร์คอมพิวเตอร์โดโจถูกออกแบบใหม่ทั้งหมด ภายใต้วิสัยทัศน์ว่าต้องเป็นตัวเร่งการประมวลผล (accelerator) ผืนใหญ่ผืนเดียว (single scalable compute plane) ใช้ชิปออกแบบเองที่เรียกว่า D1 นำมาต่อกับ I/O, Power และ Cooling กลายเป็น Training Tile ซึ่งมีพลังเท่ากับจีพียู 6 ชุด เมื่อได้ Training Tile แล้วก็นำมาประกอบกันเป็นถาดวางหน่วยประมวลผลระบบ (System Tray) ไปเชื่อมกับอินเทอร์เฟสโพรเซสเซอร์สำหรับการเชื่อมต่อพอร์ตภายนอกกลายเป็นหน่วยที่เรียกว่า Host Interface สุดท้ายเมื่อนำมาต่อเป็นตู้ cabinet หลาย ๆ ตู้จะได้หน่วยประมวลผลที่เรียกว่า ExaPod มีสมรรถนะ 1.1 ExaFLOP
การออกแบบโดโจ เน้นการอัดหน่วยประมวลผลที่มีความหนาแน่นสูง จึงต้องคิดเรื่องระบบจ่ายไฟ และระบบระบายความร้อนใหม่ทั้งหมด ระบบจ่ายไฟนั้นใช้ไฟฟ้าถึง 2 เมกะวัตต์ เทสลาเริ่มทดสอบ ExaPod ตัวแรกในไตรมาส 1/2023 และวางแผนจะมีทั้งหมด 7 ExaPod
ซอฟต์แวร์.
โดโจรองรับเฟรมเวิร์ก PyTorch "ไม่มีระดับต่ำเท่ากับ C หรือ C++ ไม่มีอะไรจากระยะไกลเหมือน CUDA" SRAM เสนอพื้นที่เป็นแบบจุดเดี่ยว
เนื่องจาก FP32 มีความแม่นยำและช่วงความกว้างมากกว่าที่จำเป็นสำหรับงานเอไอและ FP16 ยังไม่เพียงพอ เทสลาจึงคิดค้นรูปแบบจุดลอยตัวที่กำหนดค่าได้ 8- และ 16 บิต (CFloat8 และ CFloat16 ตามลำดับ) ซึ่งช่วยให้คอมไพลเลอร์ตั้งค่าแมนทิสซา และความแม่นยำของเลขชี้กำลังแบบไดนามิก โดยยอมรับความแม่นยำที่ต่ำกว่าในทางกลับกันเพื่อให้เร็วขึ้นกว่าการประมวลผลเวกเตอร์ และลดข้อกำหนดในการจัดเก็บ
ลิอ๋อง

ลิอ๋อง หรือ ลิหลวง มีชื่อในภาษาจีนกลางว่า หลี่ เฟิง  เป็นขุนพลและขุนนางของรัฐจ๊กก๊กในยุคสามก๊กของจีน เป็นบุตรชายของลิเงียม
ประวัติ.
ลิอ๋องเป็นชาวเมืองลำหยง (南陽郡 "หนานหยางจฺวิ้น") มณฑลเกงจิ๋ว ซึ่งปัจจุบันคือนครหนานหยาง มณฑลเหอหนาน ลิอ๋องเป็นบุตรชายของลิเงียมขุนพลของรัฐจ๊กก๊กในยุคสามก๊ก
ในปี ค.ศ. 230 ลิเงียมได้เลื่อนตำแหน่งเป็นขุนพลทหารม้าทะยาน (驃騎將軍 "เพี่ยวฉีเจียงจฺวิน") นำกองกำลังไปยังเมืองฮันต๋ง (漢中 "ฮั่นจง") เพื่อไปอยู่ภายใต้การบังคับบัญชาของจูกัดเหลียงอัครมหาเสนาบดีแห่งจ๊กก๊ก จูกัดเหลียงตั้งให้ลิอ๋องบุตรชายลิเงียมเป็นแม่ทัพภูมิภาคและผู้ตรวจการทัพอำเภอกังจิว (江州都督督軍 "เจียงโจวตูตูตูจฺวิน") เพื่อแทนที่ลิเงียมในการดูแลราชการเบื้องหลัง 
ในปี ค.ศ. 231 หลังลิเงียมถูกปลดจากทุกตำแหน่งราชการ ลิอ๋องก็ถูกปลดออกจากการคุมกำลังทหารและได้รับการแต่งตั้งใหม่เป็นผู้ช่วยมหาดเล็ก (從事中郎 "ฉงชื่อจงหลาง") ภายใต้การกำกับของเจียวอ้วน หลังจากลิเงียมเสียชีวิตในปี ค.ศ. 234 ลิอ๋องขึ้นเป็นขุนนางของจ๊กก๊กและมีตำแหน่งเป็นเจ้าเมืองจูถี (朱提太守 "จูถีไท่โฉ่ว")
ตำบลม่วงกลวง

ม่วงกลวง เป็นตำบลในอำเภอกะเปอร์ จังหวัดระนอง เป็นที่ตั้งของที่ทำการอุทยานแห่งชาติแหลมสน และมีพื้นที่อยู่ในเขตรักษาพันธุ์สัตว์ป่าควนแม่ยายหม่อน
ที่ตั้งและอาณาเขต.
ตำบลม่วงกลวงมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ตำบลม่วงกลวงในช่วงรัชกาลที่ 5 แห่งราชวงศ์จักรี (พ.ศ 2411 - 2453) มีผู้อพยพมาจากเมืองถลาง (เกาะภูเก็ต) โดยทางเรือและได้พักอาศัยบริเวณต้นมะม่วงใหญ่ ลำต้นโพรงกลวงมีอายุประมาณ 100 ปี ภายหลังปี พ.ศ. 2430 มีหัวหน้าหมู่บ้านชื่อ นายพล นิยม และนายเขียว นิยม มีหน้าทีลาดตะเวนดูแลทางน้ำเพื่อระวังโจรผู้ร้ายที่อาศัยสัญจรทางเรือมีหลักฐานท่าที่จอดเรือเรียกว่าวังเรือเหวน จนเป็นที่รู้จักของคนรุ่นหลัง ต่อมาได้ขุดเจอซากเรือ ณ สถานที่ดังกล่าวมีการนำขึ้นมาบูชาบวงสรวงเป็นสิริมงคลตามความเชื่อของคนม่วงกลวง จึงมีชื่อเรียกว่า บ้านม่วงกลวง ต่อมามีผู้มาอาศัยจำนวนมากจนสามารถจัดตั้งเป็นตำบลในปี พ.ศ. 2453 จึงชื่อว่า ตำบลม่วงกลวงจนปัจจุบัน
การแบ่งเขตการปกครอง.
การปกครองส่วนภูมิภาค.
ตำบลม่วงกลวงแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น.
ท้องที่ตำบลม่วงกลวง มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลม่วงกลวง ครอบคลุมพื้นที่ตำบลม่วงกลวงทั้งหมด ซึ่งเป็นสภาตำบลม่วงกลวงที่จัดตั้งขึ้นในปี พ.ศ. 2517 และยกฐานะขึ้นเป็นองค์การบริหารส่วนตำบลม่วงกลวงในวันที่ 25 ธันวาคม พ.ศ. 2539
ประชากร.
พื้นที่ตำบลม่วงกลวงประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 4,493 คน แบ่งเป็นชาย 2,231 คน หญิง 2,262 คน (เดือนสิงหาคม 2566) เป็นตำบลที่มีจำนวนประชากรมากเป็นอันดับ 2 จาก 5 ตำบลในอำเภอกะเปอร์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ยูเอสบี-ซี

ยูเอสบี-ซี (รู้จักกันในชื่อ USB Type-C) เป็นระบบตัวเชื่อมต่อ USB 24 พิน ที่มีตัวเชื่อมต่อแบบสมมาตรในการหมุน การกำหนด C อ้างอิงถึงการกำหนดค่าทางกายภาพหรือฟอร์มแฟคเตอร์ของตัวเชื่อมต่อเท่านั้น และไม่ควรสับสนกับความสามารถเฉพาะของตัวเชื่อมต่อ ซึ่งกำหนดโดยข้อกำหนดเฉพาะในการถ่ายโอน (เช่น USB 3.2) ขั้วต่อ USB-C มีสมมาตรในการหมุน ได้แก่ สามารถเสียบปลั๊กเข้าไปในเต้ารับในทิศทางใดทิศทางหนึ่งก็ได้
"USB Type-C Specification 1.0" ได้รับการเผยแพร่โดยฟอรัมผู้ใช้ยูเอสบี (USB-IF) และสรุปผลในเดือนสิงหาคม ค.ศ. 2014 ต่อมาได้รับการพัฒนาในเวลาเดียวกันกับข้อกำหนด USB 3.1 ในเดือนกรกฎาคม ค.ศ. 2016 ไออีซีนำมาใช้เป็น "IEC 62680-1-3"
อุปกรณ์ที่มีตัวเชื่อมต่อ Type-C ไม่จำเป็นต้องใช้ยูเอสบี, ยูเอสบีพาวเวอร์เดลิเวอรี หรืออัลเทอเนตโหมด ใด ๆ ซึ่งตัวเชื่อมต่อ Type-C นั้นเป็นพื้นฐานเทคโนโลยีหลายอย่าง แต่ที่รับคำสั่งได้มีเพียงไม่กี่รายการเท่านั้น
USB 3.2 เปิดตัวในเดือนกันยายน ค.ศ. 2017 มาแทนที่มาตรฐาน USB 3.1 โดยจะรักษาโหมดข้อมูล USB 3.1 "SuperSpeed" และ "SuperSpeed+" ที่มีอยู่แล้ว และเพิ่มโหมดการถ่ายโอน "SuperSpeed+" ใหม่สองโหมดผ่านขั้วต่อ USB-C โดยใช้การทำงานแบบสองเลน ด้วยอัตราข้อมูล 10 และ 20 จิกะบิตต่อวินาที (ประมาณ 1.2 และ 2.5 จิกะไบต์ต่อวินาที)
USB4 ซึ่งเปิดตัวในปี ค.ศ. 2019 เป็นมาตรฐานโปรโตคอลการถ่ายโอนยูเอสบีแรกที่ใช้งานได้ผ่าน USB-C เท่านั้น
เค2-18บี

เค2-18บี  หรือที่รู้จักกันในชื่อ EPIC 201912552 b เป็นดาวเคราะห์นอกระบบที่โคจรรอบดาวแคระแดง K2-18 ซึ่งอยู่ห่างจากโลก ดาวเคราะห์ดวงนี้ถูกค้นพบครั้งแรกด้วยกล้องโทรทรรศน์อวกาศเคปเลอร์ มีขนาดประมาณแปดเท่าของมวลของโลก และจัดอยู่ในประเภทมินิเนปจูน มันมีวงโคจร 33 วันภายในเขตอาศัยได้ หมายความว่ามันได้รับแสงในปริมาณเท่ากันกับที่โลกได้รับจากดวงอาทิตย์และอาจมีสภาวะที่คล้ายกัน ซึ่งทำให้มีการดำรงอยู่ของน้ำที่เป็นของเหลวได้
ในปี ค.ศ. 2019 มีการค้นพบไอน้ำในบรรยากาศของ K2-18b ซึ่งดึงดูดความสนใจมาที่ระบบนี้ K2-18b ได้รับการศึกษาว่าเป็นโลกที่มีศักยภาพในการอาศัยได้ ซึ่งหากพิจารณาจากอุณหภูมิแล้วจะมีลักษณะคล้ายกับดาวเคราะห์ก๊าซ เช่น ดาวยูเรนัส หรือ ดาวเนปจูน มากกว่าโลก
ในปี ค.ศ. 2023 กล้องโทรทรรศน์อวกาศเจมส์ เวบบ์ ตรวจพบก๊าซคาร์บอนไดออกไซด์และมีเทนในชั้นบรรยากาศของดาวเคราะห์นอกระบบ K2-18b ข้อมูลของเวบบ์แนะนำว่าดาวเคราะห์อาจถูกปกคลุมไปด้วยมหาสมุทร โดยมีชั้นบรรยากาศที่อุดมด้วยไฮโดรเจน
เครื่องหมายอ้างอิง

เครื่องหมายอ้างอิง "※" เป็นเครื่องหมายตัวพิมพ์ที่ใช้ในการเขียนของภาษาจีน ภาษาญี่ปุ่น และภาษาเกาหลี (CJK)
เครื่องหมายนี้ใช้เพื่อเรียกความสนใจไปยังประโยคหรือแนวคิดที่สำคัญ เช่น อารัมภบทหรือเชิงอรรถ เครื่องหมายนี้ใช้เพื่อบ่งชี้ข้อความหมายเหตุ มีจุดประสงค์การใช้เช่นเดียวกับเครื่องหมายดอกจัน อย่างไรก็ตามในการใช้ในภาษาญี่ปุ่น ข้อความหมายเหตุจะวางไว้โดยตรงต่อจากข้อความหลักหลังเครื่องหมายอ้างอิง แทนที่จะวางไว้ด้านล่างของหน้าหรือตอนท้ายของบท
ชื่อ.
ชื่อในภาษาญี่ปุ่นของเครื่องหมายอ้างอิงคือ โคเมจิรูชิ (, แปลตรงตัว#เปลี่ยนทาง 'เครื่องหมายข้าว') หมายถึงว่าเป็นเครื่องหมายที่มีรูปร่างคล้ายกับอักษร"คันจิ"ที่มีความหมายว่า "ข้าว" 
ชื่อในภาษาเกาหลีของเครื่องหมายอ้างอิงคือ ชัมโกปโย  มีความหมายตรง ๆ ว่า "เครื่องหมายอ้างอิง" เครื่องหมายนี้ยังมีชื่อเรียกอย่างไม่เป็นทางการว่า ทังกูจังปโย (แปลตรงตัว#เปลี่ยนทาง 'เครื่องหมายห้องบิลเลียด') เนื่องจากมักใช้บ่งชี้ว่ามีห้องเล่นบิลเลียด เพราะมีลักษณะคล้ายกับไม้คิว 2 อันไขว้กันและลูกบิลเลียด 4 ลูก 
ชื่อในภาษาจีนของเครื่องหมายอ้างอิงคือ ชานเข่าเปียวจี้  หรือ หมี่ซิงเฮ่า (เนื่องจากมีลักษณะคล้ายกับอักษรจีน "ข้าว") เครื่องหมายอ้างอิงใช้ไม่บ่อยในการเขียนของภาษาจีน
ยูนิโคด.
ในยูนิโคด เครื่องหมายอ้างอิงมีรหัสอักษรคือ
กีฬาบาสเกตบอลในเอเชียนเกมส์ 2022

กีฬาบาสเกตบอลในเอเชียนเกมส์ 2022 จะจัดขึ้นที่เมืองหางโจว [ประเทศจีน]] เป็นเวลาสิบสองวันตั้งแต่วันที่ 25 กันยายนถึง 6 ตุลาคม พ.ศ. 2566 โดยมีการแข่งขันสองรายการ ได้แก่ 5x5 และ บาสเกตบอล 3x3
รอบคัดเลือกจะจัดขึ้นสำหรับการแข่งขันทั้งชายและหญิง แต่ถูกยกเลิกภายในเดือนมิถุนายน ค.ศ. 2023
กีฬารักบี้ 7 คนในเอเชียนเกมส์ 2022

กีฬารักบี้ 7 คนในเอเชียนเกมส์ 2022 จะจัดขึ้นที่สนามมหาวิทยาลัยหางโจว วิทยาเขตคังเฉียน ประเทศจีน เป็นเวลาสามวันตั้งแต่วันที่ 24 ถึง 26 กันยายน ค.ศ. 2023